VakxikonBlog: Ιανουαρίου 2015\nΟ ποιητικός παρακείμενος που συνδέει το παρελθόν με το παρόν\nΗ υπαρξιακή ποίηση εμφανίζεται ως τάση μεταπολεμικά λόγω των ιδιαίτερων συνθηκών στις διαλυμένες από τον πόλεμο κοινωνίες (ειδικά στην Ελλάδα που γνώρισε ένα άγριο Μεσοπόλεμο). Το αποτύπωμά της ήταν τόσο τραχύ, ώστε ακόμα και σήμερα παρατηρούμε έντονες τις επιρροές της. Η υπαρξιακή ποίηση είτε συνδέεται με τον υπερρεαλισμό είτε το μυστικισμό, εκφράζει καλλιτεχνικά τον αποδιοργανωμένο κόσμο του ποιητή.\nΣε ένα τέτοιο σύγχρονο ρεύμα εντάσσεται και η Αφροδίτη Κυριάκη. Η Κυριάκη εμφανίστηκε στα ελληνικά γράμματα με την ποιητική συλλογή «ενδοχωρώ» (vakxikon.gr, 2013). Συνεχίζοντας πιο ώριμη στο ίδιο μοτίβο, πρόσφατα εκδόθηκε η δεύτερή της συλλογή «χρόνος παρακείμενος» (vakxikon.gr, 2014).\nΗ συλλογή περιλαμβάνει στιχουργικά θραύσματα -πολύστιχα ή μέσης έκτασης- ως απεικόνιση θρυμματισμένων συναισθημάτων. Πρόκειται για αφηγηματική υπαρξιακή ποίηση, που σε αντίθεση προς τη νεώτερη ποιητική το υπαρξιακό στοιχείο δεν έχει κοινωνικά χαρακτηριστικά. Κινείται στο ατομικό επίπεδο. Είναι αυστηρά προσωπική ποίηση. Δε κινείται όμως στο πλαίσιο της μεταπολεμικής τάσης. Δεν εκφράζει κάποια απογοήτευση, φθορά, ή μια υπαρξιακή αγωνία μπροστά στη ζωή, το θάνατο και το έρωτα, ενώ παράλληλα δεν υπάρχει αίσθημα ενοχής, αλλοτρίωσης ή αδιεξόδου και παραλόγου της σύγχρονης ζωής.\nΣτη συλλογική κεντρικός είναι ο ρόλος της μνήμης. Εμφανίζεται ως θεματική ή αποσπασματικά στις συνθέσεις με πολλούς τρόπους. Οι αναμνήσεις εμφιλοχωρούν σε πολλές συνθέσεις ενισχύοντας την υπαρξιακή διάσταση της ποιητικής της. Συνδέονται άλλοτε με τη φθορά κι άλλες φορές με την αναγέννηση και την ανάμνηση του παρελθόντος που προσπαθεί να αναβιώσει. Το μοιάζει με μία οδό προς το παρόν, μία αναγκαία βάση για το μέλλον. Η μνήμη αποτελεί αναπόσπαστο μέρος του ανθρώπου, μία άυλη αυτοβιογραφία.\nΗ έμφαση στη μνήμη εκφράζεται με τη χρήση ρημάτων σε παρελθοντικούς χρόνους και με τη χρήση των δύο πρώτων γραμματικών προσώπων. Ο ρόλος των ρημάτων στα έργα της συλλογής είναι σημαντικός. Η τιτλική έμφαση στον παρακείμενο είναι χαρακτηριστική. Ο παρακείμενος ως γραμματικός χρόνος (στα ρήματα) εκφράζει μία πράξη που ξεκίνησε στο παρελθόν και τελείωσε(;) στο παρόν. Μολονότι οι διατυπώσεις δεν είναι λιτές, τα ρήματα κατέχουν κεντρική θέση σε κάθε σχεδόν στίχο. Στα περισσότερα ποιήματα είναι σε παρελθοντικούς χρόνους υποστηρίζοντας αισθηματικά τις μνήμες. Πλαισιώνονται από έναν ιστορικό ενεστώτα προσδίδοντας ζωντάνια και αποφεύγοντας τη μονοτονία στην ανάκληση του παρελθόντος.\nΚεντρικό ποιητικό υποκείμενο είναι η ποιήτρια, όπως εκφράζεται και με τη συχνότατη χρήση του πρώτου ενικού γραμματικού προσώπου. Η πρωτοπρόσωπη διατύπωση δίνει έμφαση στα συναισθήματα της δημιουργού. Η προσωπική ποίηση, εξάλλου, δε φιλοδοξεί να εκφράσει το κοινωνικό σύνολο· στόχος της Κυριάκη είναι η ποιητική αποτύπωση των προσωπικών συναισθημάτων και η συγκίνηση του αναγνώστη.\nΈντονη είναι και η χρήση του δεύτερου ενικού γραμματικού προσώπου. Μοιάζει να απευθύνεται σε κάποιον ανώνυμο αποδέκτη. Δεν είναι το περιεκτικό ή το αοριστολογικό β΄ ενικό μήτε το διδακτικό, καθώς δεν κάνει διάλογο με τον αναγνώστη. Μοιάζει με το β΄ ενικό του εραστή, κατά το πρότυπο της Πολυδούρη ή της Μελισσάνθης, μόλο που δεν πρόκειται για ερωτική ποίηση. Ενίοτε το β΄ ενικό λειτουργεί ως έμμεσο ποιητικό αντικείμενο σε ένα παρελθοντικό ρήμα. Έτσι, το πρόσωπο αναφοράς συνδέεται άμεσα με το παρελθόν και τη μνήμη.\nΗ συλλογή διακρίνεται από την έντονη λυρική διατύπωση. Χαρακτηριστική της εκφραστικής δύναμης της Κυριάκη είναι η ιδιαίτερη ρυθμικότητα που ποιείται με τη σύνταξη των λέξεων και τις παρηχήσεις φθόγγων. Παράλληλα, έντονη είναι η μεταφορική χρήση λέξεων που προσφέρουν έναν ιδιαίτερο εικονοπλαστικό χρωματισμό στα ονοματικά σύνολα.\nΗ εικονοπλασία όμως πηγάζει ασυνείδητα από την διαχείριση κατάλληλη λέξεων και τη μεταφορική τους διάσταση. Η ποιήτρια δεν επιμένει στην εικόνα. Τούτες ξεπηδούν αναπόδραστα μέσα από την ποιητική αφήγηση. Η φύση αναπλάθεται δημιουργικά μέσα από μία αβίαστη εικονοπλαστική. Κόντρα στις μεταμοντέρνες καλλιτεχνικές τάσεις επιμένει στην αυθόρμητη εικόνα και στη διατύπωση, προσβλέπει στην τέρψη του αναγνώστη και τη μεταφορά των συναισθηματικών προβληματισμών, επιμένει στο υπαρξιακό συναίσθημα.\nΗ ποιητική της Κυριάκη είναι χαμηλών τόνων. Εκλείπουν οι εξάρσεις, απουσιάζει ο φίλαυτος βερμπαλισμός ή η άσκοπη εικονοπλασία. Με εκφραστικό πλούτο σμιλεύει δημιουργίες σε μια σύνδεση του παρελθόντος με το παρόν. Η ποιητική της είναι μία φορτισμένη συναισθηματικά ομολογία πίστης στον Άνθρωπο, το παρελθόν και τη μνήμη.\n*Η βιβλιοκριτική δημοσιεύτηκε στο βιβλιοφιλικό portal www.tovivlio.net (20-1-15).\nΠοίηση σε αλλόκοτη εποχή\nΣτις δύσκολες εποχές η ποίηση μπορεί να ενδυναμώσει, να ισχυροποιηθεί, αρκεί να αποζητά νέες φόρμες, νέες εκφραστικές διεξόδους. Δύναται όχι μόνο να λειτουργεί ως παρηγοριά σε εποχές αβεβαιότητας, αλλά και να αφυπνίζει. Δεν πρόκειται για επαναστατικό κάλεσμα ούτε για ιαχές ανατροπής. Με τη διαχείριση του συναισθήματος μπορεί να οδηγήσει στη συνειδητοποίηση του παρόντος και διαμορφώνει συναισθηματικά τη δική της ονειρική αντιπρόταση.\nΚαι τούτο το επιτυγχάνει απόλυτα ο Κλεομένης Παπαϊωάννου στην πρώτη κιόλας εμφάνισή του στα ελληνικά γράμματα με την ποιητική συλλογή «Γράμμα σε αλλόκοτη καρδιά» (vakxikon.gr, 2014). Από τον τίτλο ακόμα η συλλογή μας προσκαλεί στην ανάγνωση (και απαγγελία) ενός γράμματος. Η ποιητική επιστολή απευθύνεται στο αλλόκοτο θυμικό του σύγχρονου ανθρώπου, του καταπιεσμένου κατοίκου της πόλης, του μοναχικού όντος που κρύβεται μέσα σε μια απρόσωπη κοινωνία.\nΗ συλλογή περιέχει ποιήματα ολιγόστιχα με αποφθεγματική διατύπωση και παιγνιώδη διάθεση, εμπλουτισμένη με λυρικό σαρκασμό. Ο δημιουργός αξιοποιεί δημιουργικά την μεταπολεμική ποιητική παράδοση (από τον Αναγνωστάκη και τον Πατρίκιο μέχρι τον Χριστιανόπουλο) στη μορφή, τη διατύπωση και το περιεχόμενο. Παράλληλα, ανθολογούνται δημιουργίες μέσης έκτασης με εντονότερη εικονοπλαστική δύναμη. Αν και κρατάει αποστάσεις από τη μεταμοντέρνα εικονοπλασία, δημιουργεί παραστάσεις μέσα από την ποιητική αφήγηση.\nΟ Παπαϊωάννου εντάσσεται στη "γενιά της κρίσης". Η ποιητική του είναι κοινωνιοϋπαρξιακή. Απέχοντας από την υπαρξιακή αναζήτηση της λογοτεχνικής μας παράδοσης, είναι στην ουσία της κοινωνική με υπαρξιακά-ανθρωποκεντρικά στοιχεία. Τόσο το α΄ πληθυντικό γραμματικό πρόσωπο όσο και το β΄ ενικό, ορίζουν τον κοινωνικό χαρακτήρα της ποιητικής του, συνθέτοντας μία ανθρωπιστική και κοινωνιοκεντρική συλλογή.\nΟι κοινωνικές αναφορές καλύπτουν όλη τη συλλογή. Από την ατομική μοναξιά μέχρι την απονέκρωση των σύγχρονων νέων και τις εκατόμβες των μεταναστών. Μέσα από την ποιητική του ξεπηδά μια κραυγή αγωνίας για τον περιθωριοποιημένο άνθρωπο, τον καταναλωτή ειδήσεων και συνθημάτων.\nΗ απογοήτευση εναλλάσσεται με το όνειρο και την ελπίδα, η ειρωνεία κι ο πόνος ακολουθείται από την αγανάκτηση και την οργή. Μα η ποίησή του δεν είναι πολιτική. Η ποίηση έχει τη μαγική ικανότητα να κρύβει την πολιτική θέτοντας σε εγρήγορση το συναίσθημα ώστε εκείνο να μετατραπεί σε πολιτική σκέψη.\nΗ γλώσσα του διακρίνεται από έναν έντονο λυρισμό, που διατηρεί μία αφανή μελωδικότητα και έναν μεταμοντέρνο ρυθμικό στίχο. Οι επαναλήψεις λέξεων σε συνθέσεις που υποστηρίζουν τη μουσικότητα αποφεύγοντας τις υπερβολές. Στο αντίποδα, η αποφθεγματική διατύπωση συνθέτει μία ιδιαίτερη ρυθμικότητα που στηρίζεται στη λανθάνουσα ειρωνεία. Η κατάλληλη τοποθέτηση λέξεων, η επιλεκτική μεταχείριση επιθέτων και σημείων στίξης, διαμορφώνουν τον ξεχωριστό ρυθμό της συλλογής.\nΕίναι γεγονός ότι η νέα ποιητική γενιά δεν έχει ακόμα διαμορφώσει τη δική της ταυτότητα. Αναζητά τη νέα φόρμα, οικοδομεί ακόμα το νέο ύφος. Η ίδια η κοινωνία όμως γεννά εκείνες τις καταστάσεις που την τροφοδοτούν. Αρκεί οι νέοι ποιητές να βγουν στο δρόμο κι εκεί να αναζητήσουν το νεωτερισμό που ελπίζουν να προσφέρουν στην Ποίηση και την Τέχνη.\nΚαι είναι πράγματι αισιόδοξο νέοι άνθρωποι, σαν τον Παπαϊωάννου, να αντιμετωπίζουν τη ζωή και την ποίηση με ελπίδα. Καταδεικνύουν ότι η ποίηση ακόμα τροφοδοτεί τις ψυχές των ανθρώπων με όνειρα, ότι το κυνήγι των λέξεων και η χαρτογράφηση των συναισθημάτων ακόμα μαγεύει παρά τις δύσκολες συνθήκες.\n*Η βιβλιοκριτική δημοσιεύτηκε στο ενημερωτικό portal www.tvxs.gr (28-1-15).\nPass2Day | "Έφυγε" από τη ζωή ο Ντέμης Ρούσσος | #116\nΣτο νοσοκομείo Υγεία νοσηλευόταν ο διάσημος σε όλο τον κόσμο τραγουδιστής Ντέμης Ρούσσος, όταν τα ξημερώματα της Κυριακής άφησε την τελευταία του πνοή στην ηλικία των 69 ετών.\nΟ Αρτέμιος Βεντούρης Ρούσσος, γεννήθηκε στις 15 Ιουνίου 1946 στην Αλεξάνδρεια της Αιγύπτου. Oι Αphrodite's Child ήταν το συγκρότημα όπου ο διάσημος τραγουδιστής ξεκίνησε την καριέρα του το 1967 ως μπασίστας αλλά και στα φωνητικά. Ο Βαγγέλης Παπαθανασίου (πλήκτρα), ο Λουκάς Σιδεράς (ντραμς και φωνητικά) και ο Αργύρης Silver Κουλούρης (κιθάρα), μαζί με τον Ντέμη Ρούσσο στα φωνητικά κατάφεραν να γίνουν πασίγνωστοι με το συγκρότημα Aphrodite's Child.\nΤο συγκρότημα καταφέρνει να ηογραφήσει τρεις δίσκους σε διαστημα 4 ετών. Το End of the World (1968), το It's Five O'Clock (1969), και το 666 το 1972. Το συγκρότημα διαλύεται και ο Ντέμης Ρούσσος χτίζει τον μύθο του ξεκινώντας την σόλο καριέρα του με τραγούδια όπως Forever and Ever και Goodbye My Love, Goodbye.\nΑσχολήθηκε αμερόληπτα με το θέμα της παχυσαρκίας βγάζοντας και βιβλιο, ενώ το 2013 παρασημοφορήθηκε από την Γαλλική Δημοκρατία με τον τίτλο του Ιππότη της Λεγεώνας της Τιμής.\nΣυνέντευξη της Αφροδίτης Κυριάκη\nH Aφροδίτη Κυριάκη κυκλοφόρησε πρόσφατα την δεύτερη ποιητική της συλλογή «Χρόνος παρακείμενος» από τις εκδόσεις Vakxikon.gr. Η πρώτη ποιητική της συλλογή «Ενδοχωρώ» κυκλοφόρησε από τις εκδόσεις Vakxikon.gr το 2013.\nΗ ίδια λέει: «Ακόμη κι αν έχουμε διανύσει μίλια μακριά από τις αφετηρίες μας, από τις ρίζες μας. Aκόμη κι όταν δεν υπάρχει απτός γυρισμός, κάποια πράγματα πάντα θα κατοικούν μέσα μας. Πάντα κάτι από σένα θα μένει, ακόμη και πέρα από σένα, εκεί που συνοδοιπόρος πορεύτηκες με τα χνάρια σφραγίδες να κρατούν τα «περάσματά» μας. Πώς οι στιγμές γίνονται παρελθόν; Πώς γίνονται χτες; Πριν από λίγο; Και το παρόν ανίσχυρο μπροστά στη νοσταλγία, μισό.\n»Μισώ ότι δεν κατάφερα να κρατήσω στο τώρα. Σε παρακείμενο χρόνο οι ιστορίες μας, οι εικόνες μας, τα λόγια μας. Αυτό είναι το αντίτιμο της χαράς τη στιγμή που την ψηλαφίζεις, που την γεύεσαι, που την θωρείς. Και ξέρεις τι με σκιάζει πιότερο; Η πίστη μου στη μοναδικότητα».\nΤο τελευταίο μου βιβλίο έχει τίτλο «Χρόνος Παρακείμενος» και κυκλοφόρησε πριν λίγες μέρες από τις εκδόσεις Vakxikon.gr. «Χρόνος Παρακείμενος» γιατί το παρελθόν είναι ο δρόμος που μας οδηγεί στο κάθε τώρα. Γράφω για τις στιγμές που δεν θέλησα να προσπεράσω. Για τις στιγμές που δεν μπόρεσα να προφέρω, για τις στιγμές που χαράχτηκαν στην ψυχή μου. Στιγμές χωρίς ψέματα, χωρίς μύθους. Σε αυτές τις στιγμές που στάθηκα πρόσωπο με πρόσωπο με τους δαίμονες και τους αγγέλους μου, με την ομορφιά και την ασχήμια. Με την αλήθεια των μικρών και των μεγάλων πραγμάτων που σμίλευσαν συναισθήματα. «Χρόνος Παρακείμενος» γιατί το παρελθόν μέσω της μνήμης αποτελεί τα αποθέματα του κάθε ανθρώπου, ο καθένας από εμάς κουβαλάει τις μνήμες του. Η μνήμη είναι η αυτοβιογραφία του εαυτού μας. Προσωπικά δεν θέλω να λησμονήσω τίποτα, καλό ή κακό, λάθος ή σωστό που με οδήγησε στο τώρα μου, θέλω να θυμάμαι.\nΟ Terry Eagleton, βρετανός κριτικός της λογοτεχνίας είπε ότι: «Η λογοτεχνία συνδέεται ζωτικά με τις καταστάσεις της καθημερινής ζωής, παρουσιάζει την ζωή σε όλη την πλούσια ποικιλία της, προτιμώντας την αίσθηση και την γεύση του τι σημαίνει να είμαστε ζωντανοί». Δεν επηρεάζομαι μόνο από την ομορφιά και τις ευδαιμονίες της ζήσης αλλά και από την ασχήμια, τη ματαιοδοξία, την απάτη και τη λεηλασία της ζωής μας στις δύσκολες μέρες που βιώνουμε. Αυτές οι συνθήκες που αιμορραγούν τη ζήση μας γίνονται αιτία και έναυσμα για να γράψεις, να μιλήσεις δυνατά. Η Τέχνη και κάθε μορφή τέχνης είναι ελπίδα και μέσα από την ελπίδα μπορείς να γκρεμίσεις αδιέξοδα.\nΗ λογοτεχνία διαμορφώνει τον εσωτερικό μου κόσμο, θεωρώ ότι μου προσφέρει έναν καλύτερο και πιο ολοκληρωμένο εαυτό. Πυροδοτεί όνειρα και φαντασία, γεννά συναισθήματα, χτίζοντας με. Εκφράζει αξίες με άμεσο και έμμεσο τρόπο και μου απεικονίζει ανθρώπινες ψυχές. Μέσα από την λογοτεχνία μπορώ να ταξιδέψω βαθιά μέσα στην ανθρώπινη ύπαρξη έχοντας την ευκαιρία να γνωρίσω πλατύτερα έναν κόσμο από τις εμπειρίες των άλλων. Η λογοτεχνία είναι ένας από τους δρόμους που με οδηγεί στον να γίνω καλύτερος άνθρωπος.\nΠιστεύω ναι. Ανάμεσα στις σελίδες ενός βιβλίου ανακαλύπτουμε διλήμματα πνευματικά, ηθικά, φιλοσοφικά, πνευματικά. Ανακαλύπτουμε αλήθειες, το καλό και το κακό, διαμορφώνουμε τον μέσα εαυτό μας. Μέσα από τις λέξεις εκφράζεται η ανθρώπινη ψυχή και μέσα από αυτήν την έκφραση αντιλαμβανόμαστε καλύτερα τον κόσμο που μας περιβάλει. Το βιβλίο εν μέρει δηλώνει την δυναμική μιας κοινωνίας, και μια κοινωνία χωρίς βιβλία είναι ληθαργική. Και ναι, το βιβλίο σώζει την ψυχή μας από αυτόν τον λήθαργο. Ο Μπόρχες είπε: «Πάντα φανταζόμουν τον Παράδεισο σαν μια Βιβλιοθήκη».\nΌσον αφορά τη γραφή δεν σχεδιάζω. Η γραφή είναι ελευθερία, δεν θέτει προσχεδιασμούς. Δεν μπαίνει σε καλούπια και δεν οροθετείται με στόχους. Αδέσμευτη μόνο μπορώ να πορευτώ μέσα από στις λέξεις.\n*Η συνέντευξη δημοσιεύτηκε στο ενημερωτικό portal www.tvxs.gr (22-1-15).\nΠολυχώροι Μεταίχμιο - Οξυγόνο / Book Therapy\nΓια ένατη συνεχόμενη χρονιά ο ΠΟΛΥΧΩΡΟΣ ΜΕΤΑΙΧΜΙΟ ανοίγει τις πόρτες του σε όσους ενδιαφέρονται για αυτομόρφωση και διά βίου μάθηση. Έπειτα από εννέα χρόνια πετυχημένης λειτουργίας, ο ΠΟΛΥΧΩΡΟΣ συνεχίζει δυναμικά συμπεριλαμβάνοντας στις δραστηριότητές του ένα πλούσιο και ανανεωμένο πρόγραμμα σεμιναρίων.\nΣεβόμενοι τις δύσκολες οικονομικές συγκυρίες της εποχής, διατηρούμε τα ίδια μειωμένα δίδακτρα στους νέους κύκλους των σεμιναρίων της προηγούμενης σεζόν, καθώς επίσης χαμηλά δίδακτρα στα νέα σεμινάρια, και σας διευκολύνουμε στον τρόπο πληρωμής.\nΈχοντας στο δυναμικό μας μια ομάδα καταξιωμένων επιστημόνων με μεγάλη επαγγελματική πείρα, την απαραίτητη υλικοτεχνική υποδομή και πάνω απ’ όλα την εγγύηση του ονόματος των εκδόσεων ΜΕΤΑΙΧΜΙΟ, είμαστε σε θέση να προσφέρουμε ουσιαστική κατάρτιση και δημιουργική αξιοποίηση του ελεύθερου χρόνου σε κάθε ενδιαφερόμενο. Επιπλέον, μπορείτε να κάνετε χρήση του προγράμματος ΛΑΕΚ*. Δείτε την ειδική ένδειξη κάτω από κάθε σεμινάριο καθώς και περισσότερες πληροφορίες στο τέλος αυτής της ενημέρωσης.\nΕδώ και εννέα χρόνια που ο ΠΟΛΥΧΩΡΟΣ διοργανώνει σεμινάρια ενηλίκων, περισσότεροι από 960 σπουδαστές μέχρι στιγμής μας εμπιστεύτηκαν και είχαν τη δυνατότητα να αποκτήσουν επιπλέον γνωστικά εφόδια σε τομείς που τους ενδιαφέρουν.\n• Έκπτωση 30% στις αγορές βιβλίων (εκτός ενιαίας τιμής) από τον ΠΟΛΥΧΩΡΟ ΜΕΤΑΙΧΜΙΟ.\n(διάρκεια: 24 ώρες / 8 συναντήσεις)\n• Υπεύθυνος – Διδασκαλία: Κωνσταντίνος Τζαμιώτης, συγγραφέας\n• Μέρες και ώρες μαθημάτων: Τρίτη, 17:00-20:00\n• Κόστος: 260 € - Για φοιτητές και ανέργους: 245 €\n• Σε όλους τους συμμετέχοντες θα δοθεί δωρεάν το βιβλίο Ένας αργός άνθρωπος του Τζ. Μ. Κουτσί.\nΑναλυτικά: Όλοι μπορούν να σκεφτούν μερικές καλές ιδέες. Οι συγγραφείς ξέρουν και να τις γράφουν.\n• Ποια ιδέα προσφέρεται για ανάπτυξη και ποια όχι;\n• Τι κάνει αληθοφανή έναν λογοτεχνικό χαρακτήρα και πώς «δικαιολογείται» η παρουσία του σε μια αφήγηση;\n• Ποια οπτική γωνία οφείλει να επιλέξει ο συγγραφέας για να υπηρετήσει καλύτερα την ιστορία του;\n• Πώς παρουσιάζονται τα πράγματα χωρίς να εξηγούνται;\n• Τι σημαίνει αφηγηματική ανέλιξη;\n• Πώς επιτυγχάνεται η αφηγηματική οικονομία;\n• Γιατί είναι τόσο σημαντικός ο ρυθμός;\nΤα μαθήματα στοχεύουν στην ανάπτυξη μιας ολοκληρωμένης μεθοδολογίας αναφορικά με τη συγγραφή μυθιστορήματος ή διηγήματος και απευθύνονται τόσο σε εκείνους που φιλοδοξούν να γράψουν όσο και εκείνους που επιθυμούν να γίνουν επαρκέστεροι αναγνώστες.\nΕΝΑΡΞΗ ΣΕΜΙΝΑΡΙΟΥ: ΤΡΙΤΗ 10 ΦΕΒΡΟΥΑΡΙΟΥ 2015\nΤρίτη 3 Φεβρουαρίου στις 18:00\nΟ Κωνσταντίνος Τζαμιώτης γεννήθηκε το 1970. Σπούδασε κινηματογράφο. Ζει στην Αθήνα. Βιβλία του Η πόλη και η σιωπή (Καστανιώτης 2013), Η εφεύρεση της σκιάς (Καστανιώτης 2008),Παραβολή (Καστανιώτης 2006), Ο βαθμός δυσκολίας (Ίνδικτος 2005), Βαθύ πηγάδι (Ίνδικτος 2003), Η συνάντηση (Ίνδικτος 2002). Διηγήματά του έχουν δημοσιευτεί σε περιοδικά, ανθολογίες και συλλογικές εκδόσεις. Το πρώτο του θεατρικό έργο Ουδέτερη ζώνη απέσπασε Κρατικό Βραβείο πρωτοεμφανιζόμενου θεατρικού συγγραφέα. Το έργο του Μια εξαιρετικά απλή δουλειά περιλήφθηκε στην Ευρωπαϊκή Ανθολογία Θεάτρου. Κείμενά του καθώς και άρθρα για θέματα πολιτισμού και σύγχρονης Τέχνης έχουν μεταφραστεί σε αρκετές γλώσσες.\n«Επισκέπτες με σκοπό»: Σχεδιάζοντας μια διασκεδαστική και εκπαιδευτική επίσκεψη στο Μουσείο\nΈνα σεμινάριο για εκπαιδευτικούς και όλους όσοι αγαπούν την εκπαίδευση στα μουσεία\n(διάρκεια: 18 ώρες / 6 συναντήσεις)\n• Υπεύθυνες – Διδασκαλία: Μαρίζα Ντεκάστρο, συγγραφέας-κριτικός παιδικής λογοτεχνίας, Ελένη Σβορώνου,συγγραφέας παιδικής λογοτεχνίας, Υπεύθυνη Περιβαλλοντικής Εκπαίδευσης, WWF Ελλάς\n• Μέρες και ώρες μαθημάτων: Τετάρτη 18 Φεβρουαρίου, 4, 11 και 18 Μαρτίου 2015, 18:00-21:00 στον ΠΟΛΥΧΩΡΟ ΜΕΤΑΙΧΜΙΟ. Το Σάββατο 7 Μαρτίου η συνάντηση θα πραγματοποιηθεί στο Μουσείο Γουλανδρή και το Σάββατο 14 Μαρτίου 2015 στον αρχαιολογικό χώρο της Αρχαίας Αγοράς, 11:00-14:00.\n• Κόστος: 160 € - Για φοιτητές και ανέργους: 145 €\n• Σε όλους τους συμμετέχοντες θα δοθεί δωρεάν είτε το βιβλίο Περπατώντας στις εποχές του Βυζαντίου της Μαρίζας Ντεκάστρο είτε το βιβλίο Όλα για τη φανέλα της Ελένης Σβορώνου.\nΑντικείμενο: Θεωρία και πράξη της Μουσειακής Αγωγής. Συζητάμε, μαθαίνουμε και ασκούμαστε στον σχεδιασμό εκπαιδευτικών προγραμμάτων στα μουσεία και σε αρχαιολογικούς χώρους.\nΑναλυτικά: Edutainment, μια λέξη που βγαίνει από την εκπαίδευση (education) και την ψυχαγωγία (entertainment), και δίνει τον τόνο για τις τρέχουσες εξελίξεις στην εκπαίδευση. Τα μουσεία, τα τελευταία χρόνια, ολοένα και εξελίσσουν τις τεχνικές και την τέχνη της προσέγγισης του κοινού, και ιδίως των παιδιών, μέσα από εκθέσεις και εκπαιδευτικά προγράμματα που συνδυάζουν τη μάθηση με τη διασκέδαση. Πώς μπορούμε όμως εμείς, ως εκπαιδευτικοί, ως γονείς, ως ενήλικες που συνοδεύουν παιδιά και εφήβους, να σχεδιάσουμε μια τέτοια επίσκεψη σε μουσείο που να αποβεί ευχάριστη και «διδακτική» εμπειρία για όλους; Πώς μπορούμε να κάνουμε τόσο ενδιαφέρουσα την επίσκεψη ώστε να φύγουμε όλοι με χαμόγελο και μεστές εμπειρίες που δεν προσφέρονται πουθενά αλλού παρά μονάχα στα μουσεία;\nΣε αυτό το σεμινάριο θα σχεδιάσουμε περιπέτειες στο μουσείο για τους μαθητές, την οικογένεια, τους μικρούς και νεαρούς φίλους μας.\nΣτις έξι συναντήσεις-εργαστήρια θα ασχοληθούμε με ζητήματα θεωρίας και πράξης όπως:\n• Προσέγγιση του παρελθόντος μέσα από τα υλικά κατάλοιπα\n• Ένταξη των εκθεμάτων και των τοποθεσιών στο χωρο-χρονικό πλαίσιο\n• Διαχρονική και διαπολιτισμική προσέγγιση\n• Από το μάθημα του σχολείου στο Μουσείο (τυπική-μη τυπική μάθηση): θεματική και διαθεματική προσέγγιση\n• Χρήση της τεχνολογίας: πόσο και πώς συμπληρώνει την επαφή με τα αυθεντικά έργα\n• Βιβλία και μουσεία: από τη μυθοπλασία στην επίσκεψη στο μουσείο\n• Παραδείγματα σχεδίων εργασίας και εκπαιδευτικών προγραμμάτων\n• Σχεδιασμός της επίσκεψης\nΕΝΑΡΞΗ ΣΕΜΙΝΑΡΙΟΥ: ΤΕΤΑΡΤΗ 18 ΦΕΒΡΟΥΑΡΙΟΥ 2015\nΤετάρτη 11 Φεβρουαρίου στις 18:00\nΗ Μαρίζα Ντεκάστρο σπούδασε στη Σορβόννη Παιδαγωγικά και Λογοτεχνία για παιδιά και νέους. Από το 1982 εργάζεται στην ιδιωτική εκπαίδευση ως παιδαγωγός με ειδικότητα τη Διδακτική της Λογοτεχνίας στο δημοτικό σχολείο και τα Εκπαιδευτικά Προγράμματα σε αρχαιολογικούς χώρους και μουσεία. Έχει γράψει πολλά βιβλία για παιδιά, πάνω σε θέματα ιστορίας και τέχνης και έχει μεταφράσει παιδική λογοτεχνία. Συνεργάστηκε με το Εθνικό Κέντρο Βιβλίου σε θέματα φιλαναγνωσίας. Από το 1998 γράφει κριτική παιδικού και εφηβικού βιβλίου στις εφημερίδες ΤΟ ΒΗΜΑ, ΤΑ ΝΕΑ, στο περιοδικό ΔΙΑΒΑΖΩ και στο ηλεκτρονικό περιοδικό Ο ΑΝΑΓΝΩΣΤΗΣ (www.oanagnostis.gr). Το 2006 τιμήθηκε με το Κρατικό Βραβείο Βιβλίου Γνώσεων για το βιβλίο Μικρές ιστορίες του μουσείου (εκδ. Κάστωρ), που έγραψε μαζί με τον Πάνο Βαλαβάνη. Το 2012 τιμήθηκε από τον Κύκλο του Ελληνικού Παιδικού Βιβλίου με το Βραβείο Βιβλίου Γνώσεων για το βιβλίο Περπατώντας τις εποχές του Βυζαντίου (εκδ. ΜΕΤΑΙΧΜΙΟ).\nΗ Ελένη Σβορώνου σπούδασε στη Φιλοσοφική Σχολή Θεσσαλονίκης και ειδικεύτηκε στη Διαχείριση Πολιτιστικής Κληρονομιάς (University of Birmingham). Εργάζεται ως υπεύθυνη Περιβαλλοντικής Εκπαίδευσης στο WWF Ελλάς. Είναι συγγραφέας παιδικής και νεανικής λογοτεχνίας. Μεταξύ άλλων έχει γράψει βιβλία-οδηγούς πόλεων για παιδιά (Αρχαία Αθήνα, Θεσσαλονίκη) και βιβλία περιπέτειας σε μουσεία (Όλα για τη Φανέλα, Τα δεκατρία φτερνίσματα, Πιάστε τους γκραφιτάδες, εκδ. ΜΕΤΑΙΧΜΙΟ). Αρθρογραφεί στην παιδική εφημερίδα «Ερευνητές» της ΚΑΘΗΜΕΡΙΝΗΣ και στο ηλεκτρονικό περιοδικό Ο ΑΝΑΓΝΩΣΤΗΣ (www.oanagnostis.gr), ενώ έχει γράψει άρθρα σε επιστημονικά περιοδικά και βιβλία για τον οικοτουρισμό, το περιβάλλον και την πολιτιστική κληρονομιά.\n(διάρκεια: 50 διδακτικές ώρες / 15 συναντήσεις)\n• Επιστημονική υπεύθυνη - Διδασκαλία: Άννα Ιορδανίδου, Καθηγήτρια Γλωσσολογίας Πανεπιστημίου Πατρών\n• Αντικείμενο: Ανάλυση βασικών ζητημάτων θεωρίας και πρακτικές εφαρμογές διόρθωσης κειμένων στο πλαίσιο ειδικών εργαστηρίων\n• Μέρες και ώρες μαθημάτων: Πέμπτη και Παρασκευή, 16:00-18:30. Τις Παρασκευές του Μαρτίου και του Απριλίου το μάθημα θα διαρκεί από τις 16:00 έως τις 19:15.\n• Κόστος: 500 € - Για φοιτητές και ανέργους: 450 €\n• Σε όλους τους συμμετέχοντες θα δοθεί δωρεάν το βιβλίο της Άννας Ιορδανίδου Είναι λάθος ή δεν είναι; Ιδού η απορία…\nΜπορείτε να κάνετε χρήση του προγράμματος ΛΑΕΚ*.\nΕΝΑΡΞΗ ΣΕΜΙΝΑΡΙΟΥ: ΠΕΜΠΤΗ 12 ΦΕΒΡΟΥΑΡΙΟΥ 2015\nΠέμπτη 5 Φεβρουαρίου στις 17:00\nΗ ερευνητική και συγγραφική της δραστηριότητα αφορά κυρίως θέματα διδασκαλίας της γλώσσας, θέματα κοινωνιογλωσσολογίας και λεξικογραφικές περιγραφές της νέας ελληνικής. Έχει δημοσιεύσει, μεταξύ άλλων, Τα ρήματα της νέας ελληνικής και το Λεξικό λόγιων εκφράσεων της σύγχρονης ελληνικής και ως επιστημονική επιμελήτρια τονΟδηγό της νεοελληνικής γλώσσας (2 τόμοι) και τον Θησαυρό συνωνύμων και αντιθέτων της νέας ελληνικής.\n(διάρκεια: 22,5 διδακτικές ώρες / 3 κύκλοι συναντήσεων)\n• Επιμέλεια – Συντονισμός: Γιάννης Κουλουκάκος, ραδιοφωνικός παραγωγός\n• Διδασκαλία: Δημήτρης Σούλτας, Αντώνης Λεκόπουλος, Χρίστος Χαραλαμπόπουλος, ραδιοφωνικοί παραγωγοί\n• Αντικείμενο: Προετοιμασία και πραγματοποίηση μουσικής ραδιοφωνικής εκπομπής\n• Μέρα και ώρες μαθημάτων: Πέμπτη, 18:30-21:00\n1ος κύκλος: Πέμπτη 12, 19 και 26 Φεβρουαρίου 2015\n2ος κύκλος: Πέμπτη 12, 19 και 26 Μαρτίου 2015\n3ος κύκλος: Πέμπτη 23 Απριλίου, 7 και 14 Μαΐου 2015\n• Κόστος: Για την παρακολούθηση ενός κύκλου: 50 €\nΓια την παρακολούθηση και των τριών κύκλων: 120 €\n• Στο τέλος κάθε κύκλου οι συμμετέχοντες θα έχουν την ευκαιρία να παρακολουθήσουν ζωντανά εκπομπές από το στούντιο του trollradio.gr.\n• Σε όλους τους συμμετέχοντες θα δοθεί δωρεάν το βιβλίο Ο Bono μιλάει για τον Bono του Michka Assayas.\nΑναλυτικά: Το σεμινάριο θα πραγματοποιηθεί σε τρεις κύκλους. Ο κάθε κύκλος θα είναι αυτοτελής και οι συμμετέχοντες μπορούν να επιλέξουν να παρακολουθήσουν έναν, δύο ή και τους τρεις κύκλους.\n1ος κύκλος: Η είδηση στο μουσικό ραδιόφωνο με τον Δημήτρη Σούλτα\nΠέμπτη 12, 19 και 26 Φεβρουαρίου 2015\nΕκτός από το ενημερωτικό ραδιόφωνο, όπου το κύριο βάρος πέφτει στην ενημέρωση και στη συνεχή ροή ειδήσεων, το μουσικό ραδιόφωνο μπορεί και αυτό να δώσει συνοπτικά αλλά περιεκτικά ειδήσεις και πληροφορίες χρήσιμες και απαραίτητες για τον ακροατή του. Η διαχείριση αυτών των ειδήσεων εξαρτάται από το είδος τους, το περιεχόμενό τους, αλλά και την αξιολόγησή τους σε σχέση με τα ενδιαφέροντα των ακροατών ενός μουσικού σταθμού.\nΣε αυτό το μέρος του σεμιναρίου θα εξεταστούν και θα αναλυθούν αυτές οι δυνατότητες σε τέσσερις θεματικές συναντήσεις:\n1. Πώς συνθέτουμε ένα δελτίο ειδήσεων για ένα μουσικό ραδιόφωνο. Διαφοροποίηση του ύφους σε σχέση με έναν ενημερωτικό σταθμό.\n2. Διαχείριση ειδήσεων κατά τη διάρκεια μιας ραδιοφωνικής εκπομπής. Πώς μπορούμε συνοπτικά, αλλά χωρίς να χάνουμε την ουσία να ενημερώσουμε το κοινό του μουσικού ραδιοφώνου.\n3. Διαχείριση χρήσιμων πληροφοριών (κίνηση, ωράρια, απεργίες, εκδηλώσεις) στο μουσικό ραδιόφωνο.\n4. Σατιρικός λόγος στο ραδιόφωνο. Πώς η σάτιρα βοηθά στην ενημέρωση χωρίς να κουράζει το κοινό.\n2ος κύκλος: Μουσική επιμέλεια με τον Αντώνη Λεκόπουλο\nΠέμπτη 12, 19 και 26 Μαρτίου 2015\nΗ μουσική είτε παίζει τον πρώτο ρόλο είτε χρησιμοποιείται απλώς ως επένδυση αποτελεί αναπόσπαστο κομμάτι του ραδιοφώνου. Σε αυτόν τον κύκλο θα εξεταστεί ο τρόπος με τον οποίο ένας ραδιοφωνικός παραγωγός επιλέγει τη μουσική για κάθε του εκπομπή ή δημιουργεί την playlist της εκπομπής του. Οι θεματικές θα είναι οι εξής:\n1. Δημιουργία πλάνου και στιλ για κάθε εκπομπή ανάλογα με τη ροή προγράμματος του σταθμού: Breaks, δελτία ειδήσεων, ένθετα του σταθμού και υπολογισμός αριθμού τραγουδιών που χρειάζονται για κάθε εκπομπή. Διαχωρισμός και επιλογή τραγουδιών ανάλογα με την ώρα, το ύφος της εκπομπής, τη μουσική ταυτότητα του σταθμού και τη θεματολογία που ο κάθε παραγωγός έχει επιλέξει.\n2. Τεχνική επιμέλεια και οργάνωση ηλεκτρονικής δισκοθήκης: Τι είναι τα mp3 tags, σε τι χρησιμεύουν, πώς τα επεξεργαζόμαστε και γιατί μας είναι απαραίτητα. Ομογενοποίηση κωδικοποιήσεων αρχείων mp3 και βασικές τεχνικές επεξεργασίας τους.\n3. Από τη θεωρία στην πράξη: «Στήσιμο» και προγραμματισμός 24ωρης εκπομπής με τη χρήση του προγράμματος SAM Broadcaster. Εδώ θα έχουμε την ευκαιρία να εφαρμόσουμε σχεδόν όλη τη θεωρία των ενοτήτων 1, 2 και 3. Στο τέλος του τρίτου κύκλου κάθε υποψήφιος παραγωγός θα είναι σε θέση να ετοιμάσει μια εκπομπή μουσικά άρτια και σωστά δομημένη.\n3ος κύκλος: Η δημοσιογραφική έρευνα και η συνέντευξη στο ραδιόφωνο με τον Χρίστο Χαραλαμπόπουλο\nΠέμπτη 23 Απριλίου, 7 και 14 Μαΐου 2015\n• η διάρκεια και ο τρόπος παρουσίασης\n• οι κανόνες επιλογής των προσώπων\n• ο σχεδιασμός της και οι θεματικοί της άξονες\n• η μεθοδολογία και τα προβλήματα\n• η σημασία της προσωπικότητας του δημοσιογράφου και του συνεντευξιαζόμενου\n• η επιλογή και η επίδραση του χώρου-τόπου της συνέντευξης\nΠέμπτη 5 Φεβρουαρίου στις 18:00\nΟ Δημήτρης Σούλτας σπούδασε στο Οικονομικό Πανεπιστήμιο Αθηνών και στο Εργαστήρι Επαγγελματικής Δημοσιογραφίας. Έχει εργαστεί ως ρεπόρτερ και ως μουσικός παραγωγός σε ενημερωτικά και σε μουσικά ραδιόφωνα (Flash, ANT1, City Fm, Rock Fm, Best Radio, Red Fm) και ως αρθρογράφος σε περιοδικά και εφημερίδες. Έχει διδάξει Ραδιόφωνο στο Εργαστήριο Δημοσιογραφίας του ΑΝΤ1.\nΟ Αντώνης Λεκόπουλος έχει σπουδάσει δημοσιογραφία και ασχολείται με την τηλεόραση και το ραδιόφωνο από τότε που αυτό ήταν... παράνομο (εντάξει, το ιδιωτικό). Έχει εργαστεί ως ραδιοφωνικός παραγωγός στους σταθμούς Freedom 88,9, ΣΚΑΪ 100,3, Capital 96,3, Πειραιάς Κανάλι 1 και (πολύ παλιά) Ηχώ 102,4. Δημοσιογράφος της «ηλεκτρονικής» εποχής, με προϋπηρεσία επίσης τόσο στην τηλεόραση όσο και σε έντυπα ως αρχισυντάκτης και διευθυντής σύνταξης.\n*Πληροφορίες για το πρόγραμμα ΛΑΕΚ\nΤα επιδοτούμενα προγράμματα κατάρτισης του ΛΑΕΚ για εργαζομένους αποτελούν ιδανική ευκαιρία για τις επιχειρήσεις και τους φορείς που επιθυμούν να εκπαιδεύσουν το προσωπικό τους χωρίς επιπρόσθετη οικονομική επιβάρυνση.\nΣτο πρόγραμμα μπορούν να συμμετάσχουν ιδιωτικές επιχειρήσεις και φορείς του δημοσίου που απασχολούν υπαλλήλους με εξαρτημένη σχέση εργασίας, αξιοποιώντας έτσι την εργοδοτική εισφορά που καταβάλλουν υποχρεωτικά για τους εργαζομένους τους κάθε χρόνο στον Λογαριασμό για την Απασχόληση και την Επαγγελματική Κατάρτιση (ΛΑΕΚ 0,45%).\nΠερισσότερες πληροφορίες θα βρείτε στο http://laek.oaed.gr.\nΜπορείτε να δηλώσετε συμμετοχή για το σεμινάριο που σας ενδιαφέρει στέλνοντας e-mail στοpolychoros@metaixmio.gr. Στο θέμα του ηλεκτρονικού σας μηνύματος θα πρέπει να αναγράφεται ο τίτλος του σεμιναρίου και στο σώμα του να σημειώνονται τα πλήρη στοιχεία σας (ονοματεπώνυμο, διεύθυνση, τηλέφωνα επικοινωνίας). Όπου απαιτείται βιογραφικό, θα πρέπει να επισυνάπτεται στο e-mail.\nΒook Therapy στον ΠΟΛΥΧΩΡΟ!\nμε τις Μαρία Κωσταλά και Ελίνα Πανταλέων\nΑπό τον Ιανουάριο έως τον Απρίλιο 2015, μία φορά τον μήνα, 7 με 9 το βράδυ.\nΣας προσκαλούμε να συμμετάσχετε στα βιωματικά μας εργαστήρια που συνδυάζουν την αγάπη μας για το βιβλίο με την επιστήμη της ψυχολογίας.\nΜε αφορμή ένα βιβλίο της σειράς ψυχολογίας των εκδόσεων ΜΕΤΑΙΧΜΙΟ, συζητάμε, προβληματιζόμαστε και γνωρίζουμε καλύτερα τον εαυτό μας και τους γύρω μας μέσα από ευχάριστες ασκήσεις και παιχνίδια ρόλων, μαθαίνοντας έτσι να διαχειριζόμαστε με επιτυχία τις δυσκολίες της καθημερινότητας.\n• Πες όχι στο άγχος! Δευτέρα 26 Ιανουαρίου 2015, 7-9 μ.μ.\n«Έχω τόσο άγχος», «Το κεφάλι μου πάει να σπάσει από την πίεση», «Δεν μπορώ να χαλαρώσω», «Δεν αντέχω άλλο στρες»! Τέτοιες φράσεις τις οποίες ακούμε συνεχώς και χρησιμοποιούμε στο καθημερινό μας λεξιλόγιο αποδεικνύουν πόσο μεγάλη θέση έχει το άγχος στη ζωή μας. Με αφορμή έναν πρακτικό οδηγό χαλάρωσης, θα μάθουμε πώς να ξεχωρίζουμε το άγχος από την ανησυχία και την αγωνία, να μειώνουμε τις δυσάρεστες σκέψεις, να απαλύνουμε τα αρνητικά συναισθήματα και να εφαρμόζουμε τεχνικές χαλάρωσης.\n• Παίξε καλά το παιχνίδι των σχέσεων Τετάρτη 25 Φεβρουαρίου 2015, 7-9 μ.μ.\nΜε αφορμή το αγαπημένο και κλασικό έργο του Eric Berne, θα αναζητήσουμε την ψυχολογία πίσω από τις ανθρώπινες σχέσεις.\nΈχετε νιώσει ποτέ ότι απευθύνεστε σε έναν ενήλικα σαν να μιλάτε σε ένα παιδί; Έχετε αισθανθεί εσείς οι ίδιοι πως οι άλλοι σας συμπεριφέρονται σαν να είστε παιδί; Πώς επικοινωνούμε τελικά, με ποιους λειτουργικούς και μη τρόπους; Τι είδους σχέσεις θα δημιουργήσουμε ως ενήλικες και με ποιον τρόπο; Είναι κάτι έμφυτο ή το μαθαίνουμε στην οικογένειά μας; Μέσα από βιωματικά «παιχνίδια», θα δούμε πώς απλές συνδιαλλαγές μπορούν να γίνουν περίπλοκες και με ποιους κανόνες θα «παίξουμε καλύτερα το παιχνίδι»!\n• Μάθε να αγαπάς τον εαυτό σου! Δευτέρα 23 Μαρτίου 2015, 7-9 μ.μ.\nΤι σημαίνουν πραγματικά οι έννοιες «αυτοεκτίμηση» και «αυτοπεποίθηση»; Στο εργαστήριό μας θα κατανοήσουμε με βιωματικό τρόπο πώς λειτουργεί η ανασφάλεια, πώς να θα γίνουμε λιγότερο αυστηροί με τον εαυτό μας και θα μάθουμε να τον αγαπάμε περισσότερο. Θα εξερευνήσουμε τις αρνητικές σκέψεις και πώς αυτές μας επηρεάζουν. Θα συνειδητοποιήσουμε την αξία της εποικοδομητικής αυτοκριτικής, δίνονας έμφαση στο πώς να εκτιμάμε περισσότερο τα καλά πράγματα και τις όμορφες στιγμές και να ενισχύουμε τα θετικά μας στοιχεία.\n• Τόλμα και μη ερεύνα Δευτέρα 20 Απριλίου 2015, 7-9 μ.μ.\nΜε αφετηρία ένα βιβλίο-έμπνευση και με τη βοήθεια βιωματικών ασκήσεων θα αναρωτηθούμε γιατί μας είναι τόσο δύσκολο να αποδεχτούμε ότι δεν είμαστε τέλειοι και τι φοβόμαστε ότι θα μας συμβεί αν είμαστε ευάλωτοι. Θα συζητήσουμε για το τίμημα αυτής της αποφυγής της τρωτότητας και πώς μπορούμε να σπάσουμε τον φαύλο κύκλο του φόβου ώστε να τολμάμε περισσότερο στη ζωή μας!\nΕισιτήριο: Ένα βιβλίο των εκδόσεων ΜΕΤΑΙΧΜΙΟ ελάχιστης ονομαστικής αξίας 9 ευρώ είτε το βιβλίο στο οποίο βασίζεται κάθε φορά η συνάντηση.\nΔηλώστε συμμετοχή στο τηλ. 211 3003580 και στο e-mail: polychoros@metaixmio.gr, σημειώνοντας τα προσωπικά σας στοιχεία (ονοματεπώνυμο, διεύθυνση, τηλέφωνο), καθώς και τη θεματική στην οποία θέλετε να συμμετάσχετε.\nΗ Μαρία Κωσταλά, Κλινική Ψυχολόγος (Msc), είναι πτυχιούχος του Προγράμματος Ψυχολογίας του Καποδιστριακού Πανεπιστήμιου Αθηνών. Η μεταπτυχιακή της εξειδίκευση στην Κλινική Ψυχολογία (MSc in Abnormal and Clinical Psychology) έγινε στο Πανεπιστήμιο του Swansea, και έχει παρακολουθήσει το «Certificate Program In Cinema Therapy» του Zur Institute. Τα τελευταία χρόνια διατηρεί ιδιωτικό γραφείο στα Βριλήσσια και συντονίζει ομάδες αυτογνωσίας και ομάδες κινηματογραφο-θεραπείας.\nΗ Ελίνα Πανταλέων είναι ψυχολόγος, απόφοιτη του Προγράμματος Ψυχολογίας του Πανεπιστημίου Αθηνών και κάτοχος μεταπτυχιακού τίτλου σπουδών στη Συμβουλευτική Ψυχολογία από το Πανεπιστήμιο της Μ. Βρετανίας Manchester Metropolitan University. Είναι μέλος του Συλλόγου Ελλήνων Ψυχολόγων. Στο πλαίσιο του μεταπτυχιακού της, ολοκλήρωσε τη διπλωματική της με θέμα «Η Θεραπευτική Αξία των Ταινιών». Στην έρευνα αυτή, μελέτησε πώς μπορεί να χρησιμοποιηθεί ο κινηματογράφος ως εργαλείο στην ψυχολογία, μέσα από βιβλιογραφική έρευνα και συνεντεύξεις με πρωτοπόρους του κλάδου στην Αγγλία και την Αμερική. Εργάζεται ιδιωτικά ως συμβουλευτική ψυχολόγος και από τον Δεκέμβριο του 2011 ασχολείται επαγγελματικά με την εφαρμογή της κινηματογραφο-θεραπείας, τόσο σε ατομικό όσο και σε ομαδικό επίπεδο.\nΠΡΟΓΡΑΜΜΑ ΣΕΜΙΝΑΡΙΩΝ – ΕΡΓΑΣΤΗΡΙΩΝ\nΜε χαρά σάς ανακοινώνουμε πως οι εκδόσεις ΜΕΤΑΙΧΜΙΟ διαθέτουν πλέον πιστοποιημένο Κέντρο Διά Βίου Μάθησης Επιπέδου 1 (Κε.Δι.Βι.Μ.1). Ο Εθνικός Οργανισμός Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.) έχει χορηγήσει τη σχετική άδεια στις εκδόσεις ΜΕΤΑΙΧΜΙΟ με χώρους εκπαίδευσης και κατάρτισης τον ΠΟΛΥΧΩΡΟ ΜΕΤΑΙΧΜΙΟ στην Αθήνα (Ιπποκράτους 118) και το ΟΞΥΓΟΝΟ στη Θεσσαλονίκη (Ολύμπου 81), όπου διοργανώνονται σεμινάρια για ενηλίκους που στοχεύουν στη διά βίου μάθηση και προσφέρουν ουσιαστική κατάρτιση και επιπλέον γνωστικά εφόδια σε ποικίλους τομείς.\nΠαρακάτω θα δείτε αναλυτικά τα σεμινάρια για τους μήνες Ιανουάριο-Μάρτιο 2015.\nΒιωματικό σεμινάριο αφήγησης\n«Πες μου ένα παραμύθι»\nΑντικείμενο: Η γοητεία της αφήγησης μένει χιλιάδες χρόνια τώρα αδιάπτωτη. Συχνά το παιδί, αλλά και ο μεγάλος, δεν ικανοποιείται απόλυτα διαβάζοντας ή βλέποντας, θέλει να του αφηγηθούν το ίδιο επεισόδιο, ιδίως μάλιστα αν ο αφηγητής είναι δεινός χειριστής του λόγου και των ανεξάντλητων εκφραστικών μέσων της ανθρώπινης φωνής. Η αφήγηση παραμυθιών αποτελεί συστατικό στοιχείο τόσο της ιστορίας του ελληνικού λαϊκού πολιτισμού όσο και της ζωντανής ελληνικής πραγματικότητας του παρόντος.\nΟι συμμετέχοντες στο σεμινάριο θα πειραματιστούν και θα ανακαλύψουν τον δικό τους τρόπο να αφηγούνται, γιατί κάθε αφηγητής δεν είναι απλός μεταδότης της παράδοσης, ασκεί ελεύθερα την τέχνη του. O αφηγητής μπαίνει στο κέντρο και αναλαμβάνει την ευθύνη της παραμυθίας, της παρηγοριάς, αλλά και της ψυχαγωγίας και της διασκέδασης. Είναι αυτός που θα μιλήσει για τις αλήθειες της ζωής με έναν μη πραγματικό τρόπο. Θα τολμήσει να πει για τη ζωή, για τον θάνατο και για τον έρωτα, για τις αξίες και τα όνειρα που κάθε άνθρωπος θέλει να έχει. Θα τολμήσει να αφυπνίσει τις ναρκωμένες συνειδήσεις μας.\nΜέρες και ώρες μαθημάτων: Σάββατο 14 Φεβρουαρίου, 14 Μαρτίου, 18 Απριλίου και 16 Μαΐου 2015, 2-5 μ.μ.\nΚόστος: 80 ευρώ / 65 ευρώ για φοιτητές και κατόχους έγκυρης κάρτας ανεργίας. Η αποπληρωμή των διδάκτρων γίνεται με την εγγραφή.\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Βιωματικό σεμινάριο αφήγησης).\nΗ Ανθή Θάνου γεννήθηκε στη Λαμία. Σπούδασε νηπιαγωγός στο Εθνικό και Καποδιστριακό Πανεπιστήμιο Αθηνών. Το 1999 δημιουργεί την ομάδα «Τρισεύγενοι» και μπαίνει στον μαγικό κόσμο των παραμυθιών και της αφήγησης.\nΑπό το 2002 αφηγείται επαγγελματικά, σε συνεργασία με τον μουσικό Παναγιώτη Κούλελη. Αφηγήθηκαν παραμύθια σε μουσεία (το 2009 ξεκίνησε η συνεργασία με το Λαογραφικό και Εθνολογικό Μουσείο Μακεδονίας-Θράκης, καθώς επίσης και με το Μουσείο Βυζαντινού Πολιτισμού, υλοποιώντας προγράμματα αφήγησης για παιδιά και ενήλικες, με αφορμή εκθέματα από τις μόνιμες και περιοδικές εκθέσεις τους), σε θέατρα, μουσικές σκηνές, πολιτιστικά κέντρα, φυλακές, βιβλιοθήκες (συνεργάστηκαν σε προγράμματα φιλαναγνωσίας των βιβλιοθηκών Έβρου, Ξάνθης και Βέροιας), σε φεστιβάλ στην Ελλάδα (Γιορτή παραμυθιού στην Κέα, Φεστιβάλ αφήγησης Ολύμπου, Αθηνών, Κοζάνης κ.ά.) και στο εξωτερικό (στο Φεστιβάλ της Uzege στη Γαλλία και στο Όσλο). Συμμετείχαν σε πανεπιστημιακά συνέδρια με αφηγήσεις και σεμινάρια στην Ελλάδα και στην Κύπρο.\nΗ Ανθή ταξιδεύει, αφηγείται, συλλέγει παραμύθια. Διοργανώνει βιωματικά εργαστήρια για την τέχνη της αφήγησης προσπαθώντας να επικοινωνήσει την τέχνη της και να μοιραστεί ιστορίες με άλλους.\nΕίναι μέλος του ΠΟΦΑ (Πανελλήνιος Όμιλος Φίλων Αφήγησης) και του Κέντρου Μελέτης και Διάδοσης Μύθων και Παραμυθιών.\nΤον Σεπτέμβριο του 2007 κυκλοφόρησε το βιβλίο-CD ΟΥΤΕ ΕΓΩ ΗΜΟΥΝΑ ΕΚΕΙ ΟΥΤΕ ΣΕΙΣ ΝΑ ΤΟ ΠΙΣΤΕΨΕΤΕ από τις μουσικές εκδόσεις POLYTROPON.\nΕργαστήριο δημιουργικής γραφής: Ποιητικό κείμενο\nΔιάρκεια: 15 διδακτικές ώρες\nΥπεύθυνη σεμιναρίου – Διδασκαλία: Αλίκη Συμεωνάκη, φιλόλογος (διδακτορική διατριβή στη δημιουργική γραφή ποιητικού κειμένου)\nΑναλυτικά: Οι πέντε συναντήσεις του εργαστηρίου επιμερίζονται σε ένα εισαγωγικό μάθημα και στις τέσσερις ακόλουθες ενότητες:\n· κατανόηση δομικών στοιχείων και υιοθέτηση τεχνικών του ποιητικού λόγου\n· προσαρμογή σε κλειστές φόρμες και ήχους\n· ανάπτυξη περιεχομένου σε ποιητικό λόγο\n· ο ελεύθερος στίχος.\nΣτο εργαστήριο παρουσιάζονται τα μορφολογικά, δομικά και γλωσσικά εργαλεία και οι τεχνικές της δημιουργικής γραφής που οδηγούν στη δημιουργία ποιητικού κειμένου, μέσα από εργαστηριακά παραδείγματα, ασκήσεις και εμπειρική προσέγγιση. Το εργαστήριο ταξιδεύει στις παραδοσιακές κλειστές φόρμες και καταλήγει στον ελεύθερο στίχο. Η άσκηση μέσα και έξω από το εργαστήριο οπλίζει τους συμμετέχοντες με το βίωμα της ποίησης, προσφέρει υποδομή στη διαδικασία της δημιουργίας και ενθαρρύνει την ανάδειξη του προσωπικού ποιητικού στίγματος. Ταυτόχρονα, οι συμμετέχοντες έρχονται σε επαφή με δόκιμα ποιητικά κείμενα, στα οποία ανιχνεύονται στοιχεία που τα καθιστούν έργα τέχνης.\nΤο εργαστήριο απευθύνεται σε όσους ενδιαφέρονται να γνωρίσουν την τέχνη και την τεχνική της ποίησης.\nΜέρα και ώρες μαθημάτων: Τετάρτη, 4-7 μ.μ.\nΚόστος: 150 ευρώ / 135 ευρώ για φοιτητές και κατόχους έγκυρης κάρτας ανεργίας. Η αποπληρωμή των διδάκτρων γίνεται σε δύο δόσεις.\nΕΝΑΡΞΗ ΣΕΜΙΝΑΡΙΟΥ: Τετάρτη 25 Φεβρουαρίου 2015\nΘα πραγματοποιηθεί ενημερωτική συνάντηση για το περιεχόμενο του εργαστηρίου την Τρίτη 17 Φεβρουαρίου 2015, στις 6 μ.μ.\nΣε όλους τους συμμετέχοντες θα δοθεί δωρεάν το βιβλίο της Σοφίας Νικολαΐδου ΠΩΣ ΕΡΧΟΝΤΑΙ ΟΙ ΛΕΞΕΙΣ: ΤΕΧΝΗ ΚΑΙ ΤΕΧΝΙΚΗ ΤΗΣ ΔΗΜΙΟΥΡΓΙΚΗΣ ΓΡΑΦΗΣ (εκδόσεις ΜΕΤΑΙΧΜΙΟ).\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Εργαστήριο δημιουργικής γραφής: Ποιητικό κείμενο).\nΗ Αλίκη Συμεωνάκη είναι φιλόλογος, με προπτυχιακές και μεταπτυχιακές σπουδές στην κλασική φιλολογία και διδακτορική διατριβή με αντικείμενο τη δημιουργική γραφή ποιητικού κειμένου. Έχει πάρει μέρος σε ημερίδες, διημερίδες, σεμινάρια και συνέδρια σχετικά με τη δημιουργική γραφή ποιητικού λόγου ως εισηγήτρια και επιμόρφωσε μεταπτυχιακούς φοιτητές και εκπαιδευτικούς. Έχει πραγματοποιήσει πολλά εργαστήρια δημιουργικής γραφής, ενώ ήταν συντονίστρια της συγγραφικής ομάδας για τη συγκρότηση Εγχειριδίου Δημιουργικής Γραφής για το Κυπριακό Υπουργείο Παιδείας και Πολιτισμού υπό την αιγίδα του Μίμη Σουλιώτη.\nΕργαστήριο δημιουργικής γραφής: Παιδικό βιβλίο\nΥπεύθυνη σεμιναρίου – Διδασκαλία: Χριστίνα Καλαϊτζή, παιδαγωγός, υπ. Διδάκτωρ δημιουργικής γραφής ΑΠΘ, συγγραφέας παιδικής λογοτεχνίας\nΑναλυτικά: Ο Χαραντί, διάσημος άραβας αφηγητής παραμυθιών, έλεγε ότι τα παραμύθια δεν γράφονται για να κοιμίζουν τα μικρά παιδιά αλλά για να αφυπνίζουν τις συνειδήσεις των μεγάλων. Όλοι μας κάποτε υπήρξαμε παιδιά. Όλοι μας μεγαλώσαμε διαβάζοντας παιδική λογοτεχνία. Πόσο εύκολο όμως είναι να γράψουμε για παιδιά, να αφηγηθούμε μέσα από την οπτική της παιδικής ματιάς και γλώσσας; Η παιδική λογοτεχνία είναι ένας ολόκληρος κόσμος, ένας κόσμος διαφορετικός από αυτόν των ενηλίκων. Πιο ιδιαίτερος, πιο ευφάνταστος, πιο μαγικός. Αυτό τον κόσμο θα προσεγγίσουμε, σ’ αυτό τον κόσμο θα μπούμε. Θα γράψουμε για παιδιά, θα γράψουμε για τους πιο δύσκολους αναγνώστες!\nΣτο εργαστήριο θα παρουσιαστούν τα έργα-σταθμοί της παγκόσμιας παιδικής λογοτεχνίας. Θα συζητηθούν ζητήματα αφηγηματικής τεχνικής, φωνής, οπτικής γωνίας, ύφους, μορφής και δομής. Θα μελετηθούν οι τέσσερις σύγχρονοι αφηγηματικοί τύποι της παιδικής λογοτεχνίας και τα είδη (genres): εικονογραφημένο βιβλίο, κόμικ, παραμύθι, μικροαφήγημα (short story), εφηβικό/νεανικό διήγημα και μυθιστόρημα. Οι συμμετέχοντες θα μυηθούν στον μαγικό κόσμο της παιδικής λογοτεχνίας και θα πειραματιστούν κατασκευάζοντας χαρακτήρες, χτίζοντας σκηνικά, αναπτύσσοντας πλοκές και, τελικά, γράφοντας ιστορίες για παιδιά.\n· Έργα σταθμοί της παγκόσμιας παιδικής λογοτεχνίας\n· Σκηνικό – χαρακτήρες – πλοκή\n· Ασκήσεις κατασκευής χαρακτήρων\n· Κλασικά παραμύθια (Charles Perrault, Grimm Brothers, Hans Christian Andersen, Oscar Wilde)\n· Ασκήσεις γραφής παραμυθιού\n· Σύγχρονες μορφές παιδικής λογοτεχνίας\n· Μικροαφήγηση (short story)\n· Ασκήσεις γραφής short story\n· Εικονογραφημένο βιβλίο\n· Εφηβικό διήγημα και μυθιστόρημα\n· Νεανικό μυθιστόρημα\n· Ασκήσεις ειδών κειμένου παιδικής λογοτεχνίας\n· Αφηγηματικοί τύποι παιδικής λογοτεχνίας – τεχνικές & στρατηγικές\n· Ασκήσεις ύφους, δομής και μορφής\n· Εργαστήρι δημιουργικής γραφής παιδικού βιβλίου\nΜέρες και ώρες μαθημάτων: Τρίτη, 4.30-6.30 μ.μ. και Πέμπτη, 4.30-7.30 μ.μ.\nΚόστος: 140 ευρώ / 125 ευρώ για φοιτητές και κατόχους έγκυρης κάρτας ανεργίας. Η αποπληρωμή των διδάκτρων γίνεται σε δύο δόσεις.\nΕΝΑΡΞΗ ΣΕΜΙΝΑΡΙΟΥ: Τρίτη 13 Ιανουαρίου 2015\nΘα πραγματοποιηθεί ενημερωτική συνάντηση για το περιεχόμενο του εργαστηρίου την Τρίτη 16 Δεκεμβρίου 2014, στις 5 μ.μ.\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Εργαστήριο δημιουργικής γραφής: Παιδικό βιβλίο).\nΗ Χριστίνα Καλαϊτζή σπούδασε παιδαγωγός Προσχολικής Αγωγής και Εκπαίδευσης στο Αριστοτέλειο Πανεπιστήμιο Θεσσαλονίκης. Έκανε μεταπτυχιακές σπουδές στην Αγγλική και Αμερικάνικη Παιδική Λογοτεχνία στο University of Reading της Αγγλίας και Δημιουργική Γραφή στο Πανεπιστήμιο Δυτικής Μακεδονίας στη Φλώρινα, μαθήματα συγγραφής παιδικού βιβλίου στο Ε.Κ.Ε.Β.Ι. και μαθήματα σεναρίου στο Studio 500 – Πολυχώρος Ελεύθερης Έκφρασης. Είναι υποψήφια Διδάκτωρ Δημιουργικής Γραφής στην Παιδαγωγική Σχολή του ΑΠΘ. Έχει εργαστεί στον ιδιωτικό εκπαιδευτικό τομέα ως νηπιαγωγός. Έχει διδάξει παιδική λογοτεχνία, μυθοπλασία παιδικής μικροαφήγησης και δημιουργική γραφή σε ιδιωτικά κέντρα σεμιναρίων και μη κυβερνητικές οργανώσεις της Αθήνας και της Θεσσαλονίκης. Γράφει σύγχρονη παιδική λογοτεχνία, παιδική ποίηση, αφηγήματα μικρής φόρμας (short story) και θεατρικά έργα για σχολικές παραστάσεις. Έχει εκδώσει παιδική λογοτεχνία στον εκδοτικό οίκο POLARIS και αφηγήματα μικρής φόρμας στα λογοτεχνικά περιοδικά ΜΑΝΔΡΑΓΟΡΑΣ & ΛΕΞΗTANIL. Ασχολείται με πειραματικό animation μικρού μήκους.\nΣεμινάριο κατάρτισης επιμελητών – διορθωτών κειμένων (αρχάριοι)\nΕπιστημονική υπεύθυνη – Εισηγήτρια θεωρητικών μαθημάτων: Άννα Ιορδανίδου, καθηγήτρια Γλωσσολογίας Πανεπιστημίου Πατρών\nΕισηγήτρια εργαστηριακών μαθημάτων: Ίλια Παπαστάθη, επιμελήτρια εκδόσεων-επιστημονική συνεργάτιδα Ινστιτούτου Νεοελληνικών Σπουδών (Ίδρυμα Μανόλη Τριανταφυλλίδη, ΑΠΘ)\nΑντικείμενο: Ανάλυση βασικών ζητημάτων θεωρίας και πράξης της διόρθωσης και της επιμέλειας κειμένων στο πλαίσιο ειδικών εργαστηρίων.\nΑναλυτικά: Το σεμινάριο περιλαμβάνει:\n· 10 ώρες μαθημάτων που αναφέρονται στα βασικά κεφάλαια της νεοελληνικής γραμματικής και σχετίζονται άμεσα με το έργο της επιμέλειας και διόρθωσης (ορθογραφία, πεζά – κεφαλαία, μεταγραφή ξένων κύριων ονομάτων, χρήση των σημείων στίξης, πολυτυπία του ονοματικού και ρηματικού συστήματος, λόγιοι σχηματισμοί, συντακτικές αποκλίσεις, περιπτώσεις εννοιολογικής σύγχυσης κτλ.). Αναλύονται και σχολιάζονται οι ρυθμίσεις της σχολικής γραμματικής, με παράλληλες αναφορές σε γλωσσολογικές μελέτες και λεξικογραφικές περιγραφές.\n· 40 ώρες εργαστηρίων, όπου παρουσιάζονται διεξοδικά το πεδίο, τα εργαλεία, οι τεχνικές, τα γενικά και τα ειδικά προβλήματα της διόρθωσης και της επιμέλειας σε κείμενα έντυπης και ηλεκτρονικής μορφής, μέσα από την εντατική εξάσκηση στη διόρθωση και την επιμέλεια κειμένων διαφορετικού είδους και απαιτήσεων (λογοτεχνία, επιστημονικά δοκίμια, δημοσιογραφικά άρθρα, μεταφράσεις κτλ.).\nΣτους συμμετέχοντες δίνεται η δυνατότητα να παραδώσουν στο τέλος του σεμιναρίου άσκηση διόρθωσης ή επιμέλειας κειμένου, ώστε να αξιολογηθεί ειδικότερα η επίδοσή τους στο είδος κειμένου που επιθυμούν.\nΜέρα και ώρες εργαστηριακών μαθημάτων: Πέμπτη, 4-7.30 μ.μ.\nΕντατικό θεωρητικό μάθημα: Σάββατο 31 Ιανουαρίου 2015, 12-4 και 5-9 μ.μ.\nΚόστος: 530 ευρώ / 480 ευρώ για φοιτητές και κατόχους έγκυρης κάρτας ανεργίας. Η αποπληρωμή των διδάκτρων γίνεται σε τρεις δόσεις.\nΕΝΑΡΞΗ ΣΕΜΙΝΑΡΙΟΥ: Πέμπτη 29 Ιανουαρίου 2015\nΘα πραγματοποιηθεί ενημερωτική συνάντηση για το περιεχόμενο του σεμιναρίου την Πέμπτη 22 Ιανουαρίου 2014, στις 4 μ.μ.\nΟι συμμετέχοντες στο σεμινάριο θα λάβουν δωρεάν το βιβλίο της Άννας Ιορδανίδου ΕΙΝΑΙ ΛΑΘΟΣ Ή ΔΕΝ ΕΙΝΑΙ; ΙΔΟΥ Η ΑΠΟΡΙΑ… (εκδόσεις ΜΕΤΑΙΧΜΙΟ).\nΜπορείτε να κάνετε χρήση του προγράμματος ΛΑΕΚ* (δείτε στο τέλος για λεπτομέρειες).\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Σεμινάριο κατάρτισης επιμελητών – διορθωτών κειμένων).\nΗ ερευνητική και συγγραφική της δραστηριότητα αφορά κυρίως θέματα διδασκαλίας της γλώσσας, θέματα κοινωνιογλωσσολογίας και λεξικογραφικές περιγραφές της νέας ελληνικής. Έχει δημοσιεύσει, μεταξύ άλλων, τα ΡΗΜΑΤΑ ΤΗΣ ΝΕΑΣ ΕΛΛΗΝΙΚΗΣ και το ΛΕΞΙΚΟ ΛΟΓΙΩΝ ΕΚΦΡΑΣΕΩΝ ΤΗΣ ΣΥΓΧΡΟΝΗΣ ΕΛΛΗΝΙΚΗΣ και ως επιστημονική επιμελήτρια τον ΟΔΗΓΟ ΤΗΣ ΝΕΟΕΛΛΗΝΙΚΗΣ ΓΛΩΣΣΑΣ (2 τόμοι) και τον ΘΗΣΑΥΡΟ ΣΥΝΩΝΥΜΩΝ ΚΑΙ ΑΝΤΙΘΕΤΩΝ ΤΗΣ ΝΕΑΣ ΕΛΛΗΝΙΚΗΣ.\nΗ Ίλια Παπαστάθη γεννήθηκε στη Θεσσαλονίκη το 1972. Σπούδασε ιστορία, συγκριτική λογοτεχνία και θεωρία της λογοτεχνίας στη Θεσσαλονίκη και στο Παρίσι. Είναι επιμελήτρια εκδόσεων και εργάζεται στο Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη, ΑΠΘ).\nΔιαθεματικές δραστηριότητες φιλαναγνωσίας για το Δημοτικό\nΥπεύθυνες σεμιναρίου – Διδασκαλία: Χαρούλα Κρομυάδου, φιλόλογος-παιδαγωγός, και Κωνσταντία Λιούζα, φιλόλογος-παιδαγωγός\nΑναλυτικά: Το σεμινάριο βασίζεται στην ανάγκη για εναλλακτικές διδακτικές προσεγγίσεις που επιβάλλεται από τα σύγχρονα προγράμματα σπουδών τα οποία προσανατολίζονται σε μια διαθεματική κατεύθυνση. Ο συνδυασμός γνωστικών αντικειμένων, μεθόδων και εργαλείων (project, ομαδοσυνεργατική διδασκαλία, αναγνωστικές πρακτικές) αποσκοπεί στην ενεργή εμπλοκή των μαθητών και στην αξιοποίηση των ενδιαφερόντων, τους απαντώντας στη συνθετότητα της εποχής μας.\nΣκοπός του σεμιναρίου είναι η επεξεργασία διδακτικών δραστηριοτήτων, σε θεωρητικό και βιωματικό επίπεδο, που έχουν ως κεντρικό άξονα την ανάγνωση βιβλίων και διευρύνονται, παράλληλα, σε ποικίλα πεδία ενδιαφέροντος.\n· «Μαθαίνουμε και διασκεδάζουμε με τα κόμικ»: ένταξη των εικονογραφημένων αναγνωσμάτων στη διδασκαλία, διαφορετικοί τρόποι ανάγνωσης και έκφρασης, συνδυασμός γνώσης και χιούμορ, αξιοποίηση ψηφιακών μέσων με αφορμή τις εικονογραφημένες ιστορίες του Τάσου Αποστολίδη ΟΜΗΡΟΥ ΟΔΥΣΣΕΙΑ (εκδόσεις ΜΕΤΑΙΧΜΙΟ).\n· «Διαβάζουμε και δημιουργούμε»: αξιοποίηση των βιβλίων με στόχο τη δημιουργική έκφραση (ζωγραφική, δραματοποίηση, κατασκευές) και τις απολαύσεις της καθημερινότητας (παιχνίδι, μουσική) ξεφυλλίζοντας το 1001 ΔΡΑΣΤΗΡΙΟΤΗΤΕΣ ΓΙΑ ΝΑ ΑΓΑΠΗΣΩ ΤΟ ΒΙΒΛΙΟ του Φιλίπ Μπρασέρ (εκδόσεις ΜΕΤΑΙΧΜΙΟ).\n· «Ερευνούμε, προβληματιζόμαστε κι αλλάζουμε»: εστίαση σε κοινωνικά ζητήματα της σχολικής ζωής (ενδοσχολική βία, ρατσισμός), κατανόηση και αποδοχή της διαφορετικότητας μέσα από τα βιβλία ΤΟ ΚΟΡΙΤΣΙ ΤΟΥ ΠΕΤΡΟΥ της Αργυρώς Μουντάκη και ΜΗΠΩΣ ΕΙΜΑΙ ΒΛΑΚΑΣ; του Σάκη Σερέφα (εκδόσεις ΜΕΤΑΙΧΜΙΟ).\nΜέρες και ώρες μαθημάτων: Τρίτη 24 Φεβρουαρίου, 4-7 μ.μ., Σάββατο 28 Φεβρουαρίου, 2-5 μ.μ., Τρίτη 3 Μαρτίου, 4-7 μ.μ., Σάββατο 7 Μαρτίου, 2-5 μ.μ. και Τρίτη 10 Μαρτίου 2015, 4-7 μ.μ.\nΘα πραγματοποιηθεί ενημερωτική συνάντηση για το περιεχόμενο του εργαστηρίου την Τρίτη 17 Φεβρουαρίου 2015, στις 5 μ.μ.\nΣε όλους τους συμμετέχοντες θα δοθεί δωρεάν το βιβλίο του Τζιάνι Ροντάρι Η ΓΡΑΜΜΑΤΙΚΗ ΤΗΣ ΦΑΝΤΑΣΙΑΣ (εκδόσεις ΜΕΤΑΙΧΜΙΟ).\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Φιλαναγνωσία – Πρωτοβάθμια).\nΗ Χαρούλα Κρομυάδου είναι φιλόλογος-παιδαγωγός. Σπούδασε στο Τμήμα Φιλοσοφίας και Παιδαγωγικής του ΑΠΘ και έκανε μεταπτυχιακό στη Σχολική Παιδαγωγική και την Περιβαλλοντική Εκπαίδευση. Από το 2000 σχεδιάζει και υλοποιεί προγράμματα περιβαλλοντικής εκπαίδευσης για παιδιά και ενήλικες στον ΑΡΚΤΟΥΡΟ (Οι Χαρτογράφοι του Βέρνου και του Βαρνούντα, Δάσος: Πηγή Νερού και Ζωής, Οι Αγρι-άνθρωποι-Πολίτες του Μέλλοντος, Θέλεις να γίνεις ένα ΑΡΚΤΟΥΡΑΚΙ;, ΒΙΟ-τοπος: Η Φύση στην αυλή μας), ενώ συμμετέχει σε αντίστοιχες επιμορφώσεις εκπαιδευτικών και ενηλίκων. Συντόνισε την ερευνητική ομάδα «Ο λύκος μάς ενώνει», με στόχο τη μελέτη της παρουσίας του λύκου στη λογοτεχνία, την ιστορία και τη βιολογία, στην οποία έκανε βιβλιοπαρουσιάσεις και μελέτες λογοτεχνικών μυθιστορημάτων. Υλοποίησε εκπαιδευτικές δράσεις δημιουργικής γραφής και ευαισθητοποίησης («Τα άγρια ζώα μπαίνουν σε τάξη») σε συνεργασία με τις Παιδικές Βιβλιοθήκες του Δήμου Θεσσαλονίκης. Συμμετείχε στη συγγραφική ομάδα του φακέλου «Ο ξένος: εικόνες του άλλου στη λογοτεχνία». Συνεργάστηκε στην φιλολογική επιμέλεια του βιβλίου ΕΙΚΑΣΤΙΚΕΣ ΤΕΧΝΕΣ ΚΑΙ ΜΙΚΡΑ ΠΑΙΔΙΑ – ΕΝΙΣΧΥΟΝΤΑΣ ΤΟΥΣ ΜΙΚΡΟΥΣ ΚΑΛΛΙΤΕΧΝΕΣ (Επιμέλεια: Έλλη Α. Τρίμη). Έχει εργαστεί ως ερευνήτρια στη Μονάδα Έρευνας Σχολικών Βιβλίων του ΑΠΘ, σε έρευνες για τη διδασκαλία και την αξιολόγηση, τον κοινωνικό αποκλεισμό και τις αναγνωστικές συνήθειες των εφήβων. Είναι εκπαιδεύτρια ενηλίκων (ΣΔΕ, ΙΕΚ, Τριτοβάθμια Εκπαίδευση) και σχεδιάζει διαδραστικά εκπαιδευτικά προγράμματα, εστιασμένα στη δημιουργικότητα και τη βιωματική μάθηση, τον μιντιακό γραμματισμό, τη λογοτεχνία και το φυσικό και ανθρωπογενές περιβάλλον.\nΗ Κωνσταντία Λιούζα είναι απόφοιτος του Τμήματος Φιλοσοφίας και Παιδαγωγικής του ΑΠΘ. Οι μεταπτυχιακές σπουδές της έχουν αντικείμενο την Παιδαγωγική, με ειδίκευση στη Λογοτεχνική Εκπαίδευση στο ίδιο τμήμα (διπλωματική εργασία με θέμα «Εμπειρίες μετανάστευσης στη λογοτεχνία και η αξιοποίησή τους στη διδασκαλία»), καθώς και τις Πολιτισμικές Σπουδές και τη Σημειωτική στο Πανεπιστήμιο Δυτικής Μακεδονίας. Ασχολείται με τον σχεδιασμό και την υλοποίηση εκπαιδευτικών προγραμμάτων και προγραμμάτων δημιουργικής απασχόλησης για παιδιά (Σχεδία στην Πόλη, Χ.Α.Ν.Θ. – Παράρτημα Ασβεστοχωρίου). Έχει συνεργαστεί ως μέλος παιδαγωγικής ομάδας με οργανώσεις και πολιτιστικούς φορείς για εκπαιδευτικές δράσεις («Τα Άγρια ζώα μπαίνουν σε Τάξη» – ΑΡΚΤΟΥΡΟΣ και Παιδικές Βιβλιοθήκες, «Ας παίξουμε με τις αφίσες – Παγκόσμια Ημέρα Παιδικού Βιβλίου» – Πολύδρομο και Κύκλος Ελληνικού Παιδικού Βιβλίου – IBBY). Ως εκπαιδεύτρια και εμψυχώτρια ομάδας έχει συμμετάσχει σε εκπαιδευτικά προγράμματα για σχολεία με θέμα τον ρατσισμό, τα δικαιώματα του παιδιού, τον εθελοντισμό (Θεσσαλονίκη – Ευρωπαϊκή Πρωτεύουσα Νεολαίας 2014, Γενική Γραμματεία Νέας Γενιάς, Αντιδημαρχία Νεότητας, Αθλητισμού και Εθελοντών του Δήμου Θεσσαλονίκης). Έχει υλοποιήσει εργαστήρια με θέμα το βιβλίο (Παιδική Γωνιά – Διεθνής Έκθεση Βιβλίου, «Μ’ ένα βιβλίο ταξιδεύω» – Σχεδία στην Πόλη). Επίσης, έχει συμμετάσχει σε ερευνητικά προγράμματα για τον κοινωνικό αποκλεισμό, την πολύπολιτισμικότητα και τις μειονότητες και, πρόσφατα, για τις αναγνωστικές συνήθειες των εφήβων.\nΔιαθεματικές δραστηριότητες φιλαναγνωσίας για το Γυμνάσιο\nΑναλυτικά: Το σεμινάριο βασίζεται στην ανάγκη για εναλλακτικές διδακτικές προσεγγίσεις που επιβάλλεται από τα σύγχρονα προγράμματα σπουδών τα οποία προσανατολίζονται σε μια διαθεματική κατεύθυνση. Ο συνδυασμός γνωστικών αντικειμένων, μεθόδων και εργαλείων (project, ομαδοσυνεργατική διδασκαλία, αναγνωστικές πρακτικές) αποσκοπεί στην ενεργή εμπλοκή των μαθητών και στην αξιοποίηση των ενδιαφερόντων τους απαντώντας στη συνθετότητα της εποχής μας.\nΣκοπός του σεμιναρίου είναι η επεξεργασία διδακτικών δραστηριοτήτων, σε θεωρητικό και βιωματικό επίπεδο, που έχουν ως κεντρικό άξονα την ανάγνωση βιβλίων και διευρύνονται, παράλληλα, σε ποικίλα πεδία ενδιαφέροντος που αφορούν το επίσημο αναλυτικό πρόγραμμα.\n· «Περιβάλλον και εκπαίδευση»: Σχεδιασμός project με στόχο την υιοθέτηση φιλοπεριβαλλοντικής συμπεριφοράς από τους μαθητές, την εξέταση των σύγχρονων περιβαλλοντικών προβλημάτων και τη θέση του φυσικού περιβάλλοντος στον σύγχρονο κόσμο με βάση τα βιβλία ΝΕΚΡΟΤΑΦΕΙΑ ΚΑΡΑΒΙΩΝ του Πάολο Μπατσιγκαλούπι, ΜΕΤΑ ΤΟ ΧΙΟΝΙ της Σ. Ντ. Κρόκετ και ΤΟ ΤΕΛΕΥΤΑΙΟ ΑΓΡΙΜΙ του Πιρς Τόρντεϊ (εκδόσεις ΜΕΤΑΙΧΜΙΟ).\n· «Το χιούμορ, η τέχνη και η επεξεργασία των εικόνων»: Συνδυασμός της λογοτεχνίας με τις διάφορες μορφές τέχνης (ζωγραφική, graffiti, κόμικ, animation) με εστίαση στην προσωπική έκφραση των εφήβων και το χιούμορ μέσα από τα βιβλία ΑΟΡΑΤΟΙ ΡΕΠΟΡΤΕΡ: Η ΚΡΑΥΓΗ ΤΗΣ ΤΖΟΚΟΝΤΑΣ του Άρη Δημοκίδη, ΕΙΡΗΝΗ από τις Κωμωδίες του Αριστοφάνη σε διασκευή Τάσου Αποστολίδη (εκδόσεις ΜΕΤΑΙΧΜΙΟ).\n· «Η ζωή των εφήβων»: Η συμβολή της λογοτεχνικής εμπειρίας σε ευαίσθητα κοινωνικά ζητήματα που απασχολούν τους νέους, όπως η διαφορετικότητα, οι εξαρτήσεις, η νευρική ανορεξία. Σχεδιασμός διδακτικών προσεγγίσεων για κοινωνικά ζητήματα με βάση τα βιβλία Η ΚΩΝΣΤΑΝΤΙΝΑ ΚΑΙ ΟΙ ΑΡΑΧΝΕΣ ΤΗΣ της Άλκης Ζέη και ΚΟΛΙΝ ΦΙΣΕΡ των Άσλεϊ Έντουαρντ Μίλερ & Ζακ Στεντζ (εκδόσεις ΜΕΤΑΙΧΜΙΟ).\nΜέρες και ώρες μαθημάτων: Τρίτη 17 Μαρτίου, 4-7 μ.μ., Σάββατο 21 Μαρτίου, 2-5 μ.μ., Σάββατο 28 Μαρτίου, 2-5 μ.μ., Τρίτη 31 Μαρτίου, 4-7 μ.μ. και Σάββατο 4 Απριλίου 2015, 2-5 μ.μ.\nΣε όλους τους συμμετέχοντες θα δοθεί δωρεάν το βιβλίο σε επιμέλεια Χριστίνας Αργυροπούλου Η ΔΙΑΘΕΜΑΤΙΚΟΤΗΤΑ ΣΤΑ ΦΙΛΟΛΟΓΙΚΑ ΜΑΘΗΜΑΤΑ ΚΑΙ ΤΑ ΣΧΕΔΙΑ ΕΡΓΑΣΙΑΣ/PROJECT: ΑΠΟ ΤΗ ΘΕΩΡΙΑ ΣΤΗ ΔΙΔΑΚΤΙΚΗ ΠΡΑΞΗ (εκδόσεις ΜΕΤΑΙΧΜΙΟ).\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Φιλαναγνωσία – Δευτεροβάθμια).\nΗ Χαρούλα Κρομυάδου είναι φιλόλογος-παιδαγωγός. Σπούδασε στο Τμήμα Φιλοσοφίας και Παιδαγωγικής του ΑΠΘ και έκανε μεταπτυχιακό στη Σχολική Παιδαγωγική και την Περιβαλλοντική Εκπαίδευση. Από το 2000 σχεδιάζει και υλοποιεί προγράμματα περιβαλλοντικής εκπαίδευσης για παιδιά και ενήλικες στον ΑΡΚΤΟΥΡΟ (Οι Χαρτογράφοι του Βέρνου και του Βαρνούντα, Δάσος: Πηγή Νερού και Ζωής, Οι Αγρι-άνθρωποι-Πολίτες του Μέλλοντος, Θέλεις να γίνεις ένα ΑΡΚΤΟΥΡΑΚΙ;, ΒΙΟ-τοπος: Η Φύση στην αυλή μας), ενώ συμμετέχει σε αντίστοιχες επιμορφώσεις εκπαιδευτικών και ενηλίκων. Συντόνισε την ερευνητική ομάδα «Ο λύκος μάς ενώνει», με στόχο τη μελέτη της παρουσίας του λύκου στη λογοτεχνία, την ιστορία και τη βιολογία, στην οποία έκανε βιβλιοπαρουσιάσεις και μελέτες λογοτεχνικών μυθιστορημάτων. Υλοποίησε εκπαιδευτικές δράσεις δημιουργικής γραφής και ευαισθητοποίησης («Τα άγρια ζώα μπαίνουν σε τάξη») σε συνεργασία με τις Παιδικές Βιβλιοθήκες του Δήμου Θεσσαλονίκης. Συμμετείχε στη συγγραφική ομάδα του φακέλου «Ο ξένος: εικόνες του άλλου στη λογοτεχνία». Συνεργάστηκε στην φιλολογική επιμέλεια του βιβλίου ΕΙΚΑΣΤΙΚΕΣ ΤΕΧΝΕΣ ΚΑΙ ΜΙΚΡΑ ΠΑΙΔΙΑ – ΕΝΙΣΧΥΟΝΤΑΣ ΤΟΥΣ ΜΙΚΡΟΥΣ ΚΑΛΛΙΤΕΧΝΕΣ (Επιμέλεια: Έλλη Α. Τρίμη). Έχει εργαστεί ως ερευνήτρια στη Μονάδα Έρευνας Σχολικών Βιβλίων του ΑΠΘ, σε έρευνες για τη διδασκαλία και την αξιολόγηση, τον κοινωνικό αποκλεισμό και τις αναγνωστικές συνήθειες των εφήβων. Είναι εκπαιδεύτρια ενηλίκων (ΣΔΕ, ΙΕΚ, Τριτοβάθμια Εκπαίδευση) και σχεδιάζει διαδραστικά εκπαιδευτικά προγράμματα εστιασμένα στη δημιουργικότητα και τη βιωματική μάθηση, τον μιντιακό γραμματισμό, τη λογοτεχνία και το φυσικό και ανθρωπογενές περιβάλλον.\nΗ Κωνσταντία Λιούζα είναι απόφοιτος του Τμήματος Φιλοσοφίας και Παιδαγωγικής του ΑΠΘ. Οι μεταπτυχιακές σπουδές της έχουν αντικείμενο την Παιδαγωγική με ειδίκευση στη Λογοτεχνική Εκπαίδευση στο ίδιο τμήμα (διπλωματική εργασία με θέμα «Εμπειρίες μετανάστευσης στη λογοτεχνία και η αξιοποίησή τους στη διδασκαλία»), καθώς και τις Πολιτισμικές Σπουδές και τη Σημειωτική στο Πανεπιστήμιο Δυτικής Μακεδονίας. Ασχολείται με τον σχεδιασμό και την υλοποίηση εκπαιδευτικών προγραμμάτων και προγραμμάτων δημιουργικής απασχόλησης για παιδιά (Σχεδία στην Πόλη, Χ.Α.Ν.Θ. – Παράρτημα Ασβεστοχωρίου). Έχει συνεργαστεί ως μέλος παιδαγωγικής ομάδας με οργανώσεις και πολιτιστικούς φορείς για εκπαιδευτικές δράσεις («Τα Άγρια ζώα μπαίνουν σε Τάξη» – ΑΡΚΤΟΥΡΟΣ και Παιδικές Βιβλιοθήκες, «Ας παίξουμε με τις αφίσες – Παγκόσμια Ημέρα Παιδικού Βιβλίου» – Πολύδρομο και Κύκλος Ελληνικού Παιδικού Βιβλίου – IBBY). Ως εκπαιδεύτρια και εμψυχώτρια ομάδας έχει συμμετάσχει σε εκπαιδευτικά προγράμματα για σχολεία με θέμα τον ρατσισμό, τα δικαιώματα του παιδιού, τον εθελοντισμό (Θεσσαλονίκη – Ευρωπαϊκή Πρωτεύουσα Νεολαίας 2014, Γενική Γραμματεία Νέας Γενιάς, Αντιδημαρχία Νεότητας, Αθλητισμού και Εθελοντών του Δήμου Θεσσαλονίκης). Έχει υλοποιήσει εργαστήρια με θέμα το βιβλίο (Παιδική Γωνιά – Διεθνής Έκθεση Βιβλίου, «Μ’ ένα βιβλίο ταξιδεύω» – Σχεδία στην Πόλη). Επίσης, έχει συμμετάσχει σε ερευνητικά προγράμματα για τον κοινωνικό αποκλεισμό, την πολυπολιτισμικότητα και τις μειονότητες και, πρόσφατα, για τις αναγνωστικές συνήθειες των εφήβων.\nΤεχνικές διδασκαλίας της ελληνικής λογοτεχνίας στη Δευτεροβάθμια Εκπαίδευση\nΔιάρκεια: 12 διδακτικές ώρες\nΥπεύθυνη σεμιναρίου – Διδασκαλία: Δρ. Ελένη Παπαργυρίου, ερευνήτρια King’s College London\nΑναλυτικά: Το νέο πρόγραμμα σπουδών για τη διδασκαλία της Λογοτεχνίας που εισήχθη στην Α΄ Λυκείου το 2011 όρισε ως κύριους σκοπούς του μαθήματος την καλλιέργεια ποικίλων αναγνωστικών και επικοινωνιακών δεξιοτήτων στους μαθητές και την ανάπτυξη της κριτικής σχέσης τους με τη Λογοτεχνία. Με γνώμονα την ικανοποίηση των παραπάνω στόχων ακολουθείται πλέον νέος τρόπος οργάνωσης της ύλης: τα κείμενα επιλέγονται με βάση τον θεματικό ή ειδολογικό άξονα στον οποίο ανήκουν κι όχι την ιστορική ή γραμματολογική τους ένταξη. Επιπλέον, αξιοποιούνται όχι μόνο τα κείμενα των σχολικών εγχειριδίων αλλά, με την εξέταση αδίδακτου κειμένου (από την Τράπεζα Θεμάτων), επιβάλλεται και η ανάγνωση παράλληλων κειμένων (κατά προτίμηση των ανθολογημένων συγγραφέων). Αυτό όμως που κυρίως αλλάζει είναι ο τρόπος προσέγγισης των κειμένων: η διδασκαλία στρέφεται σε μαθητοκεντρικές μεθόδους (διδασκαλία σε ομάδες, μέθοδος project, αξιοποίηση εποπτικών μέσων κ.λπ.).\nΣτο σεμινάριο θα αναλυθούν η διαμόρφωση του γνωστικού αντικειμένου της Λογοτεχνίας ως μαθήματος της Δευτεροβάθμιας Εκπαίδευσης, οι παιδαγωγικοί του στόχοι και τα μέσα που έχει στη διάθεσή του ο εκπαιδευτικός για την αποτελεσματική της διδασκαλία.\n· Θα παρουσιαστούν σχετικά ρεύματα στη θεωρία της λογοτεχνίας που προσφέρουν χρήσιμα διδακτικά εκπαιδευτικά εργαλεία στον εκπαιδευτικό (πρακτική κριτική, δομισμός, θεωρία της αναγνωστικής πρόσληψης, θεωρίες της ανάγνωσης και πολιτισμικές σπουδές).\n· Θα συζητηθούν τρόποι με τους οποίους ο εκπαιδευτικός μπορεί να ενισχύσει το ενδιαφέρον των μαθητών για τη λογοτεχνία και να την καταστήσει επίκαιρη. Στο πλαίσιο αυτό θα επιχειρηθεί η αποτίμηση χρήσης οπτικών μέσων, μέσων κοινωνικής δικτύωσης και εναλλακτικοί τρόποι παρουσίασης του λογοτεχνικού αντικειμένου στη σχολική αίθουσα.\nΤο σεμινάριο θα προσφέρει στους συμμετέχοντες το πλαίσιο προκειμένου να παρουσιάσουν και να συζητήσουν προβλήματα στη διδασκαλία της Λογοτεχνίας στη Δευτεροβάθμια Εκπαίδευση.\nΜέρα και ώρες μαθημάτων: Τρίτη, 7-9 μ.μ.\nΚόστος: 130 ευρώ / 115 ευρώ για φοιτητές και κατόχους έγκυρης κάρτας ανεργίας. Η αποπληρωμή των διδάκτρων γίνεται σε δύο δόσεις.\nΕΝΑΡΞΗ ΣΕΜΙΝΑΡΙΟΥ: Τρίτη 3 Φεβρουαρίου 2015\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Διδασκαλία της Λογοτεχνίας).\nΗ Ελένη Παπαργυρίου σπούδασε Ελληνική Φιλολογία στο Αριστοτέλειο Πανεπιστήμιο Θεσσαλονίκης. Απέκτησε τίτλους μάστερ και διδακτορικού από το Πανεπιστήμιο της Οξφόρδης. Η διατριβή της, η οποία πρόσφατα εκδόθηκε ως μονογραφία με τον τίτλο READING GAMES IN THE GREEK NOVEL (εκδ. Legenda, 2011), απέσπασε το βραβείο του διαγωνισμού London Hellenic Foundation στη σύγχρονη κατηγορία το 2007. Κατά το 2007-2008 ήταν μεταδιδακτορική υπότροφος HannahSeegerDavis στο Πρόγραμμα Ελληνικών Σπουδών του Πανεπιστημίου του Πρίνστον. Έχει διδάξει Ελληνική Φιλολογία και Θεωρία Λογοτεχνίας στο Πανεπιστήμιο της Οξφόρδης. Από το 2009 διδάσκει στο Κέντρο Ελληνικών Σπουδών του King’s College London. Έχει δημοσιεύσει έναν σημαντικό αριθμό άρθρων με αντικείμενο τον ελληνικό μοντερνισμό, τη μετάφραση, την ελληνική λογοτεχνία στη διεθνή πολιτισμική αγορά και, κυρίως, τη σχέση λογοτεχνίας και φωτογραφικής εικόνας.\nΗ κατάκτηση της γλώσσας από τα παιδιά: φυσιολογική ανάπτυξη και διαταραχές\nΥπεύθυνη σεμιναρίου – Διδασκαλία: Ελένη Μότσιου, Λέκτορας στο Τμήμα Προσχολικής Εκπαίδευσης (Πανεπιστήμιο Θεσσαλίας)\nΑναλυτικά: Σκοπός του σεμιναρίου είναι να δοθεί μια συνολική εικόνα για τη γλώσσα του αναπτυσσόμενου παιδιού από τη γέννησή του έως και τα σχολικά χρόνια. Θα συζητηθούν χαρακτηριστικά στάδια και γλωσσικά φαινόμενα που διαφοροποιούν τη γλώσσα των παιδιών και των ενηλίκων και εμφανίζονται στον παιδικό λόγο σε όλες τις γλώσσες. Επίσης, θα συζητηθούν οι διαφορές της μονόγλωσσης και της δίγλωσσης (ή και πολύγλωσσης) ανάπτυξης. Τέλος, θα παρουσιαστούν οι βασικότερες γλωσσικές διαταραχές που έχουν επίπτωση στην επικοινωνία του παιδιού, τη μάθηση και τις σχολικές του επιδόσεις.\nΤο σεμινάριο απευθύνεται σε εκπαιδευτικούς όλων των ειδικοτήτων και βαθμίδων καθώς και σε όσους ενδιαφέρονται για τα σχετικά ζητήματα.\n· Συνολική ανάπτυξη του παιδιού και γλώσσα\n· Από τη γέννηση έως τα 3\n· Η γλώσσα του παιδιού από τα 3 έως τα 6\n· Η γλώσσα του παιδιού από τα 6 έως τα 12\n· Δίγλωσση (πολύγλωσση) ανάπτυξη\n· Ερμηνεύοντας τη γλωσσική κατάκτηση\n· Γλωσσικές διαταραχές.\nΜέρα και ώρες μαθημάτων: Σάββατο, 5-8 μ.μ.\nΚόστος: 160 ευρώ / 145 ευρώ για φοιτητές και κατόχους έγκυρης κάρτας ανεργίας. Η αποπληρωμή των διδάκτρων γίνεται σε δύο δόσεις.\nΕΝΑΡΞΗ ΣΕΜΙΝΑΡΙΟΥ: Σάββατο 21 Μαρτίου 2015\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Γλώσσα και παιδί).\nΗ Ελένη Μότσιου είναι Λέκτορας στο Τμήμα Προσχολικής Εκπαίδευσης (Πανεπιστήμιο Θεσσαλίας) με γνωστικό αντικείμενο «Θεωρία και ανάπτυξη της γλώσσας σε μονόγλωσσους και δίγλωσσους ομιλητές» και ερευνήτρια-λεξικογράφος στο Ινστιτούτο Νεοελληνικών Σπουδών (ΑΠΘ). Η επιστημονική και διδακτική δραστηριότητά της περιλαμβάνει επίσης τη συμμετοχή σε ποικίλα ερευνητικά προγράμματα με αντικείμενο την προώθηση της ελληνικής γλώσσας, τη διδασκαλία σε προγράμματα προώθησης της νέας ελληνικής (Σχολείο Νέας Ελληνικής Γλώσσας, ΑΠΘ), τη συμμετοχή σε διεθνή συνέδρια με εισηγήσεις και δημοσιεύσεις σε έγκριτα ελληνικά και διεθνή περιοδικά.\nΕντατικό σεμινάριο: Τα παιδιά κατασκευάζουν λέξεις!\nΑναλυτικά: Σκοπός του σεμιναρίου είναι να «ξεναγήσει» τον ακροατή στον δημιουργικό κόσμο του παιδιού και, συγκεκριμένα, στον γλωσσικό του κόσμο. Γιατί τα παιδιά κατασκευάζουν λέξεις; Τι είδους είναι αυτές οι κατασκευασμένες λέξεις και σε τι αναφέρονται; Πώς τα παιδιά καταφέρνουν να κατασκευάζουν νέες λέξεις που θα μπορούσαν να είναι και πραγματικές; Τι σημαίνει όταν το παιδί παραποιεί τις λέξεις της γλώσσας του; Είναι λάθη εκ μέρους του παιδιού που θα πρέπει να διορθώνονται από γονείς και εκπαιδευτικούς; Μέσα από την παρουσίαση και την ανάλυση αυθεντικού γλωσσικού υλικού από τον παιδικό λόγο, θα επιχειρηθεί να δοθούν απαντήσεις στα παραπάνω ερωτήματα και μάλιστα μέσα από την οπτική του ίδιου του παιδιού-δημιουργού.\n· «Παιδικά λάθη». Διόρθωση κενών της ενήλικης γλώσσας ή δημιουργικότητα;\n· Σημασία, γραμματική και κατασκευασμένες λέξεις\n· Ετυμολογία και παρετυμολογία στον παιδικό λόγο\n· Η μεταφορά στη σκέψη – γλώσσα – πράξη του παιδιού\nΜέρες και ώρες μαθημάτων: Τετάρτη 21 Ιανουαρίου και Τετάρτη 28 Ιανουαρίου 2015, 5-7 μ.μ.\nΚόστος: 30 ευρώ / 25 ευρώ για φοιτητές και κατόχους έγκυρης κάρτας ανεργίας\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Τα παιδιά κατασκευάζουν λέξεις!).\nΕντατικό σεμινάριο για εκπαιδευτικούς:\nΗ Λογοτεχνία μέσα από το διαδίκτυο: τάσεις και προοπτικές\nΥπεύθυνη σεμιναρίου – Διδασκαλία: Σωτηρία Καλασαρίδου, Διδάκτωρ Διδακτικής της Λογοτεχνίας-κριτικός λογοτεχνίας\nΑναλυτικά: Σκοπός του εντατικού σεμιναρίου είναι η διερεύνηση της λογοτεχνικής παραγωγής στο διαδίκτυο και η σύνδεσή της με την Πρωτοβάθμια και τη Δευτεροβάθμια Εκπαίδευση. Ο κυβερνοχώρος έχει δημιουργήσει μια «πραγματικότητα» και μια κουλτούρα της τεχνολογίας. Μέρος αυτού του ευρύτερου κοινωνικο-πολιτισμικού πλαισίου αποτελούν και τα κείμενα που παράγονται στο διαδίκτυο, μέσα από λογοτεχνικά περιοδικά και ιστολόγια, ενώ, όπως είναι γνωστό, τα παιδιά και οι έφηβοι είναι από τους πιο ενεργούς χρήστες του διαδικτύου. Αποτελεί επομένως ζητούμενο το πώς θα μπορούσαμε να εντάξουμε με τη βοήθεια των ΤΠΕ κατά τη διδασκαλία σύγχρονα κείμενα λογοτεχνικά αλλά και περί λογοτεχνίας, ενεργοποιώντας τα βιώματα των μαθητών και των μαθητριών και συμβάλλοντας με αυτό τον τρόπο στη δημιουργία αναγνωστών. Η προαναφερθείσα απόπειρα είναι πολλαπλά σημαντική γιατί: α) συνδέει την κοινωνία και την κουλτούρα που παράγεται σ’ αυτή με το σχολείο, β) γεφυρώνει τη σχολική γνώση με τον ελεύθερο χρόνο των μαθητών και των μαθητριών και γ) βοηθά στην άντληση πολύτιμων στοιχείων που αφορούν τη λογοτεχνία που βρίσκεται σε εξέλιξη, δημιουργώντας έτσι και κριτήρια επιλογής ανάγνωσης στους μαθητές και τις μαθήτριες.\nΜέρα και ώρες μαθημάτων: Τρίτη 10 Φεβρουαρίου 2015, 4.30-7 μ.μ.\nΚόστος: 20 ευρώ / 15 ευρώ για φοιτητές και κατόχους έγκυρης κάρτας ανεργίας\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Η Λογοτεχνία μέσα από το διαδίκτυο).\nΗ Σωτηρία Καλασαρίδου γεννήθηκε στη Θεσσαλονίκη το 1977. Σπούδασε Φιλοσοφία και Παιδαγωγική στη Φιλοσοφική Σχολή του Αριστοτελείου Πανεπιστημίου Θεσσαλονίκης και οι μεταπτυχιακές της σπουδές εμπίπτουν στον κλάδο της Σχολικής Παιδαγωγικής με έμφαση στην Ιστορική Παιδαγωγική. Το 2011 αναγορεύτηκε διδάκτορας του Παιδαγωγικού Τμήματος Δημοτικής Εκπαίδευσης του ΑΠΘ. Η διδακτορική διατριβή της εντάσσεται στον κλάδο της Διδακτικής της Λογοτεχνίας και φέρει τον τίτλο «Η διδασκαλία της ποίησης στο Γυμνάσιο: η ανταπόκριση των μαθητών και η ανάδυση της υποκειμενικότητάς τους». Μελετήματα και άρθρα της έχουν δημοσιευτεί σε πολλά επιστημονικά περιοδικά και πρακτικά συνεδρίων. Έχει διδάξει στο Τμήμα Βιβλιοθηκονομίας του Α.Τ.Ε.Ι.Θ και έχει συνεργαστεί με το Κέντρο Ελληνικής Γλώσσας. Είναι κριτικός λογοτεχνίας στο περιοδικό Ο ΑΝΑΓΝΩΣΤΗΣ.\nΕντατικό σεμινάριο: O υποτιτλισμός ως εργαλείο εκμάθησης ξένων γλωσσών\nΑναλυτικά: Σύμφωνα με τις σύγχρονες διδακτικές μεθόδους, η χρήση οπτικοακουστικού υλικού αποτελεί βασικό στοιχείο, ιδίως στην εκμάθηση των ξένων γλωσσών. Οι μαθητές έρχονται σε επαφή με το πολιτισμικό περιβάλλον και εξοικειώνονται με αυθεντικές επικοινωνιακές συνθήκες. Ο εκπαιδευτικός μπορεί να χρησιμοποιήσει την οπτικοακουστική μετάφραση ως εργαλείο, με σκοπό να κεντρίσει το ενδιαφέρον των μαθητών και να προαγάγει ένα κλίμα αλληλεπίδρασης, με διαδραστικές ασκήσεις για όλα τα επίπεδα της μαθησιακής διαδικασίας.\nΣτο σεμινάριο θα παρουσιαστεί ειδικό λογισμικό που διευκολύνει την εφαρμογή τέτοιων ασκήσεων στην πράξη.\nΟι μαθητές (σε ομάδες ή μεμονωμένα) χρησιμοποιούν τις γνώσεις τους για να υποτιτλίσουν βίντεο όλων των ειδών (μεταφράζοντας –interlingual– ή μεταφέροντας –intralingual– τα λόγια του πρωτοτύπου). Χρησιμοποιούν τη φωνή τους για να κάνουν ακουστική περιγραφή (voice description), μεταγλώττιση (dubbing) κινούμενων σχεδίων/σκηνών και καραόκε στίχων που έχουν οι ίδιοι εγγράψει σε βίντεο κτλ.\nΣτους συμμετέχοντες θα δοθεί το σχετικό λογισμικό δωρεάν.\nΜέρα και ώρες μαθημάτων: Τετάρτη 1 Απριλίου 2015, 11 π.μ.-2 μ.μ.\nΚόστος: 20 ευρώ/ 15 ευρώ για φοιτητές, κατόχους έγκυρης κάρτας ανεργίας και για όσους παρακολουθούν το ακαδημαϊκό έτος 2014-2015 κάποιο σεμινάριο μετάφρασης στο ΟΞΥΓΟΝΟ.\nΔήλωση συμμετοχής με αποστολή σύντομου βιογραφικού σημειώματος στο e-mail: info@oxygono-metaixmio.gr (Θέμα: Ο υποτιτλισμός ως εργαλείο εκμάθησης ξένων γλωσσών).\nΗ Κατερίνα Γουλέτη είναι επαγγελματίας μεταφράστρια και διδάσκουσα στο Τμήμα Αγγλικής Φιλολογίας του ΑΠΘ και στο ΔΔΠΜΣ «Μετάφραση – Μεταφρασεολογία» από το 2006 στα γνωστικά αντικείμενα του Υποτιτλισμού και της Μετάφρασης Ειδικών Κειμένων. Πτυχιούχος του Τμήματος Αγγλικής Φιλολογίας του Αριστοτέλειου Πανεπιστημίου Θεσσαλονίκης, συνέχισε ως υπότροφος τις μεταπτυχιακές της σπουδές στο Ιόνιο Πανεπιστήμιο (Τμήμα Ξένων Γλωσσών, Μετάφρασης και Διερμηνείας) με κατεύθυνση «Μετάφραση και Νέες Τεχνολογίες». Η διδακτορική της διατριβή και οι ανακοινώσεις της σε διεθνή και εγχώρια συνέδρια αφορούν την οπτικοακουστική μετάφραση υπό το πρίσμα της πολιτισμικής ετερότητας.\n* Πληροφορίες για το πρόγραμμα ΛΑΕΚ\nΟ ποιητικός παρακείμενος που συνδέει το παρελθόν μ...\nPass2Day | "Έφυγε" από τη ζωή ο Ντέμης Ρούσσος | #...\nPass2Day | Οι Prodigy επιστρέφουν | #115\nΗ Τριλογία της Κρίσης μόνο 12 ευρώ\nΣυνέντευξη του Κλεομένη Παπαϊωαννου\nΚοπή βασιλόπιτας στο Βιβλιοπωλείο του Βακχικόν\nPass2Day | 50 χρόνια Scorpions | #114\nΆσκηση για φόνο


Ματαιοπονεί η κυβέρνηση αν ελπίζει στην παγκόσμια κρίση | ΠΟΛΙΤΙΚΗ | antinews.gr\nΜαταιοπονεί η κυβέρνηση αν ελπίζει στην παγκόσμια κρίση\nΟ κ. Παπανδρέου έχει ένα ταλέντο. Να μεταθέτει τα προβλήματα για αργότερα! Να λαμβάνει τις δυσάρεστες αποφάσεις, μόνον όταν δεν μπορεί να κάνει διαφορετικά. Και επειδή ακριβώς οι όποιες αποφάσεις του είναι σχεδόν πάντα καθυστερημένες, τον προλαβαίνουν τα γεγονότα.\nΌταν ανήλθε στην εξουσία, ενώ έλεγε παντού ότι η οικονομία μας είναι στην ..εντατική, μοίραζε παροχές! Ανακοίνωσε τα πρώτα μέτρα μετά από έξι μήνες! Και έκτοτε, διαρκώς κινδυνεύουμε να ….πτωχεύσουμε, αλλά την τελευταία στιγμή μας …σώζει!\nΤις τελευταίες μέρες κυβερνητικά παπαγαλάκια, με δυσκολία, προσπαθούν να κρύψουν μια αμυδρά ελπίδα αισιοδοξίας.\nH επέκταση της κρίσης στην καρδιά της ευρωζώνης, λένε, θα μας βγεί σε …καλό! Η λογική τους είναι ότι επιτέλους η ΕΕ θα αναγκαστεί να πάρεις τις απαιτούμενες τολμηρές αποφάσεις και να επιδιώξει μια συνολική (και πολιτική) λύση του προβλήματος χρέους της ευρωζώνης. Μια συνολική λύση θα καθησυχάσει τις αγορές και θα δημιουργήσει προϋποθέσεις σταθερότητας.\nΆρα, θα βγούμε πολλαπλώς κερδισμένοι και ίσως δεν χρειαστεί να λάβουμε τόσο επώδυνα μέτρα!\nΕκ πρώτης όψεως, το επιχείρημα φαίνεται λογικοφανές.\nΌμως, πριν φτάσουμε εκεί, ας μη μας διαφεύγουν ορισμένες βασικές παραδοχές.\nΠρώτον, έχει διαχρονική αξία η ρήση πώς όταν στο βάλτο συγκρούονται τα βουβάλια, τα πρώτα θύματα είναι τα βατράχια.\nΔεύτερον, όσο επεκτείνεται η κρίση, θα λιγοστεύουν και τα προς διάθεση κεφάλαια για τη σωτηρία μας, θα αυστηροποιούνται οι όροι παροχής βοήθειας, ενώ θα εγείρονται όλο και περισσότερες ενστάσεις και φωνές διαμαρτυρίας για το αν αξίζει να μας σώσουν!\nΤρίτον, καμιά σύγκρουση δεν τελειώνει χωρίς …θύματα! Και τα πρώτα θύματα (ενδεχομένως και τα μόνα) είναι πάντα οι αδύναμοι. Και η Ελλάδα, όπως την κατάντησε ο κ. Παπανδρέου, αυτή τη στιγμή είναι ο πιο αδύναμος κρίκος της ευρωζώνης.\nΤέταρτον, και αν ακόμα επιλεγεί μια συνολική λύση, δεν αποκλείεται η Ελλάδα, ως εξαίρεση, να μείνει έξω από τη ρύθμιση αυτή! Γιατί; Γιατί είμαστε η πιο δύσκολη περίπτωση απ’ όλες. Γιατί αν θυμάσθε τις δηλώσεις μετά τον …θρίαμβο της 21ης Ιουλίου, όλοι οι ευρωπαίοι αξιωματούχοι διευκρίνιζαν ότι η Ελλάδα αποτελεί «ειδική περίπτωση»! Γιατί ήδη στην Ελλάδα εφαρμόζεται ένα συνολικό πρόγραμμα (ο θεός να το κάνει) σταθεροποίησης και εξόδου της χώρας μας από την κρίση. Γιατί μπορεί να μας θεωρήσουν το «σάπιο μήλο που πετούν απ’ το καλάθι».\nΠέμπτον, και αν ακόμα ενταχθούμε στη συνολική λύση, πολύ φοβούμαι ότι τα θετικά ωφελήματα θα εξανεμιστούν σχετικά σύντομα γιατί η Κυβέρνηση Παπανδρέου έχει αποτύχει σε όλους τους στόχους της. Εκτός από το να επιβάλλει φόρους και οριζόντιες περικοπές, τίποτα άλλο σοβαρό δεν έχει να παρουσιάσει. Ακόμα και το μεγάλο στοίχημα, που ήταν η περιστολή των δαπανών, το χάνει χωρίς αγώνα. Και για έναν ακόμα πρόσθετο λόγο: εξ αιτίας αυτής της αποτυχίας και της πανθομολογουμένης πλέον ανικανότητάς της, έχει απωλέσει την εμπιστοσύνη των αγορών, άρα δεν αποτελεί αξιόπιστο συνομιλητή και κατά συνέπεια δεν μπορεί να διαπραγματευτεί κάτι παραπάνω. Αποδέχεται, ότι μας παραχωρούν και στη συνέχεια προσπαθεί να το ενδύσει με τον μανδύα της επιτυχίας. Ηχουν ακόμα οι θριαμβολογίες Παπανδρέου-Βενιζέλου μετά τη «μεγάλη μάχη» της 21ης Ιουλίου. Είναι ζωντανή η εικόνα του υπουργικού συμβουλίου να υποδέχεται όρθιο και με χειροκροτήματα των …πορθητή πρωθυπουργό.\nΣυμπέρασμα: Η επιδείνωση της κρίσης, δυσκολεύει τις προσπάθειες της χώρας μας γιατί αυτές γίνονται σ’ ένα περιβάλλον αβεβαιότητας. Η Ε.Ε. όπως, μέχρι τώρα έδειξε, είναι ένας δυσκίνητος μηχανισμός που τρέχει πίσω από τις εξελίξεις αντί να τις διαμορφώνει. Η Ελλάδα για να μπορέσει να επωφεληθεί από κάποια γενικότερη λύση, θα πρέπει πρώτα να δώσει απτά δείγματα γραφής, ότι παράγει έργο. Και έργο δεν είναι οι φόροι. Έργο είναι οι διαρθρωτικές αλλαγές και η ανάπτυξη.\nφωνη 11/08/2011 11:40:37\nΕπιχείρημα χαρακτηριστικό της στρέβλωσης που παράγει το σύστημα ΜΜΕ-ΠΑΣΟΚ, δηλ. το παράρτημα των νεοταξιτών στη χώρα μας.\nΚαταρχάς απόσα έχουν συμβεί μέχρις στιγμής βλέπουμε ότι στην αρχή η Ευρωπαϊκή κρίση δανεισμού ξεκίνησε από την Ελλάδα, την οποία αντιμετώπισαν σαν μαύρο πρόβατο.\nΣτη συνέχεια παρότι η κρίση διοχετεύτηκε στην Πορτογαλία και Ιρλανδία αυτό δε βελτίωσε την κατάσταση της Ελλάδας, αντιθέτως την χειροτέρεψε.\nΗ Ελλάδα δεν εξασφάλισε ποτέ για τον εαυτό της αυτά που εξασφάλισε η Πορτογαλία και η Ιρλανδία και παρά την εξάπλωση της κρίσης συνεχίζαμε να αποτελούμε ΕΙΔΙΚΗ ΠΕΡΙΠΤΩΣΗ.\nΔεν αποκομίσαμε τίποτα θετικό από την μετάδοση της κρίσης σε Ιρλανδία και Πορτογαλία, φτάσαμε μόνοι μας στο μοναχικό στάδιο του selective default γιατί ΔΕΝ ΥΠΗΡΧΑΜΕ ΔΙΑΠΡΑΓΜΑΤΕΥΤΙΚΑ ΣΤΗΝ ΕΥΡΩΠΗ ΠΟΤΕ!\nΤο ίδιο θα συμβεί αν η κρίση εξαπλωθεί, τώρα σε Ιταλία και Ισπανία, η Ευρώπη θα πληγεί περισσότερο και θα είναι ακόμη πιο αδύναμη να υπερασπιστεί τα μέλη της και η Ελλάδα θα συνεχίσει να αντιμετωπίζεται σαν ειδική περίπτωση, γιατί η κυβέρνηση αυτή δεν έχει την πρόθεση να υπερασπιστεί τη χώρα διαπραγματευτικά στο εξωτερικό.\nΗ Ελλάδα δεν μπορεί να βοηθηθεί από μια αδύναμη Ευρώπη. Αυτό είναι μια ανοησία ή ένα αισχρό ψέμα. Μια αδύναμη Ευρώπη, σύντομα δε θα μπορεί να μας χρηματοδοτήσει.\nΗ Ελλάδα αν θέλει να πιέσει την Ευρώπη, θα πρέπει πρώτα από όλα να βελτιώνει τη δημοσιονομική της κατάσταση στο εσωτερικό, ώστε να υπάρχει προοπτική για την Ευρώπη να ρίχνει τα χρήματά της σε μας και δεύτερον να διαπραγματεύεται με προοπτική την ανάπτυξη της οικονομίας της και τη διεύρυνση του ιδιωτικού τομέα σε όλο και περισσότερες μορφές απασχόλησης.\nΤι από αυτά κάνει η Κυβέρνηση Παπανδρέου; Τίποτα!\nΣτο εσωτερικό υπονομεύει τη βελτίωση τον δημοσιονομικών, οι ίδιοι υπονομεύουν αυτήν την προσπάθεια, δεν είναι απλή ανικανότητα είναι σκοπιμότητα.\nΣτο εξωτερικό είναι ανύπαρκτη, δεν έχουν αντισταθεί σε τίποτα, δεν έχουν διεκδικήσει τίποτα.\nΚαι ανταυτού κάθονται και λένε ότι είναι καλό να συνεχιστεί η κρίση στην Ευρώπη, γιατί έτσι θα αναγκαστεί να πάρει αποφάσεις.\nΚολοκύθια με τη ρίγανη! Με αυτήν την Κυβέρνηση, θα είμαστε πάντα η μοναχική, ειδική περίπτωση του υπονομευτή της Ευρώπης και τελικά της ίδιας μας της χώρας.\n3birdssitting 11/08/2011 16:03:47\nΟ ΓΑΠ υπεκφεύγει μεγενθύνωντας το ελληνικό πρόβλημα σε ευρωπαϊκό ΓΙΑ ΝΑ ΜΗΝ ΑΛΛΑΞΕΙ τίποτα στην ΚΑΤΕΣΤΗΜΕΝΗ ΕΛΛΗΝΟΣΟΒΙΕΤΙΑ.\nΕΥΑ 11/08/2011 19:14:14\nΚ. Ροδινέ εξαιρετικό το κείμενο\nΠώς δεν παράγει έργο η κυβέρνηση...απλά περιμένει τη ΔΕΘ για να μας κάνει έκπληξη!


Oι τροφές που δεν πρέπει να συνδυάζετε ΠΟΤΕ αν θέλετε να χάσετε κιλά… - epirus24.gr ioannina24.gr arta24.gr preveza24.gr igoumenitsa24.gr\nOι τροφές που δεν πρέπει να συνδυάζετε ΠΟΤΕ αν θέλετε να χάσετε κιλά…\nΝίκι Κράμερ τρώει κουάκερ. Σκέτο φυσικά. Σε τρεις ώρες ακριβώς θα φάει μία μπανάνα. Δεν θα τα συνδύαζε ποτέ. Όταν βγαίνει παραγγέλνει ψητό σερβιρισμένο με σπανάκι. Είναι απόλυτη σε ό,τι τρώει γιατί σε δυόμισι μήνες κατάφερε να χάσει 6 κιλά χωρίς να πεινάσει. Το σύστημα δεν είναι καινούργιο. Χρονολογείται από το 1920, όταν οι flappers ανακάλυψαν τη Δίαιτα Χέι. Ο γιατρός Γουίλιαμ Χάουαρντ Χέι υποστήριζε ότι η πρωτεΐνη δεν πρέπει να συνδυάζεται με το άμυλο βάσει του επιχειρήματος ότι οι πρωτεΐνες χρειάζονται ένα όξινο περιβάλλον για να χωνευτούν ενώ το άμυλο ένα αλκαλικό.\nΌσο για τη Νίκι Κράμερ, η δοκιμή την έχει πείσει και δεν χρειάζεται περισσότερες αποδείξεις: όταν σταμάτησε το πρόγραμμα ξαναπήρε το μισό βάρος απ’ όσο είχε χάσει. Από τότε κατάλαβε πως οι συνδυασμοί των τροφών “είναι ένα από αυτά τα πράγματα που πρέπει να κάνεις σε όλη σου τη ζωή».


Προγνωστικά: Στοίχημα με γκολ - Digital Crete | τέχνες . πολιτισμός . διασκέδαση\nΠρογνωστικά: Στοίχημα με γκολ\nΔημοσίευση: 06/11/2019 02:11\nΔεύτερη πράξη της 4ης αγωνιστικής του Τσάμπιονς Λιγκ, με τον Ολυμπιακό να ταξιδεύει στο Μόναχο ελπίζοντας στο «θαύμα» απέναντι σε μια… πληγωμένη Μπάγερν. Και αν είσαι λάτρης του καζίνο, τσέκαρε τα καζίνο μπόνους εδώ.\nΑνοιχτό παιχνίδι στο Μόναχο\nΤο πρώτο παιχνίδι που ξεχωρίσαμε από το σημερινό πρόγραμμα του Τσάμπιονς Λιγκ είναι η εκτός έδρας δοκιμασία του Ολυμπιακού στο Μόναχο απέναντι στην Μπάγερν για την τέταρτη αγωνιστική του δευτέρου ομίλου (19:55). Οι «ερυθρόλευκοι» προέρχονται από την μέτρια εμφάνιση απέναντι στη Ξάνθη για το πρωτάθλημα, μένοντας τελικώς στη «λευκή» ισοπαλία. Στο πρώτο παιχνίδι μεταξύ των δύο ομάδων πριν δύο εβδομάδες στο Φάληρο, οι Πειραιώτες το πάλεψαν, έδειξαν ανταγωνιστικοί, ωστόσο η ποιότητα της Μπάγερν μίλησε στα κρίσιμα και μοιραία γνώρισαν την ήττα με 3-2. Ενδιαφέρον στατιστικό ότι έχουν βρει δίχτυα στα εννιά από τα τελευταία 13 εκτός έδρας παιχνίδια σε φάση ομίλων, σκοράροντας μεταξύ άλλων απέναντι σε Μπαρτσελόνα, Γιουβέντους και Άρσεναλ.\nΣε μια ιδιαίτερη κατάσταση βρίσκεται η Μπάγερν Μονάχου, τόσο αγωνιστικά όσο και στο θέμα προπονητή. Παρελθόν αποτελεί εδώ και λίγες ημέρες ο Νίκο Κόβατς από την τεχνική ηγεσία του συλλόγου, με τον βοηθό του, Χάνζι Φλικ, να αναλαμβάνει προσωρινά ρόλο προπονητή, αρχής γενομένης από το αποψινό παιχνίδι. Βαριά εκτός έδρας ήττα με 5-1 από την Αϊντραχτ το περασμένο Σάββατο για την Μπουντεσλίγκα, στην τέταρτη θέση οι Βαυαροί και στο -4 από την πρωτοπόρο Γκλάντμπαχ. Όσον αφορά το Τσάμπιονς Λιγκ, διατηρούν τη καλύτερη επίθεση μέχρι στιγμής μετά το πέρας τριών αγωνιστικών με 13 γκολ ενεργητικό, κάτι που μεταφράζεται σε 4.3 ανά παιχνίδι!\nΗ Μπάγερν μπορεί να αντιμετωπίζει προβλήματα, ωστόσο θέλει να δώσει απαντήσεις μετά την ήττα του Σαββάτου. Ο Ολυμπιακός αναμένουμε να έχει κάποιες καλές στιγμές στο παιχνίδι και να βοηθήσει και αυτός με τη σειρά του στο σκοράρισμα. Επιλογή μας λοιπόν το «4-6 γκολ» σε απόδοση κοντά στο 2.00.\nΘέαμα στο «Μπερναμπέου»\nΤο δεύτερο παιχνίδι που κέντρισε το στοιχηματικό μας ενδιαφέρον, είναι αυτό ανάμεσα στη Ρεάλ Μαδρίτης και τη Γαλατασαράι στο «Σαντιάγο Μπερναμπέου» για τον πρώτο όμιλο (22:00). Μόλις μια νίκη στις τρεις πρώτες αγωνιστικές μετρά η «Βασίλισσα», έχει μαζέψει 4 βαθμούς και βρίσκεται στην 2η θέση του ομίλου. Αυτό θα είναι το τρίτο συνεχόμενο εντός έδρας ματς για τους Μαδριλένους, οι οποίοι το Σάββατο «κόλλησαν» στο 0-0 με την Μπέτις. Όσον αφορά την κορυφαία διασυλλογική διοργάνωση, μετρούν τρία σερί εντός έδρας παιχνίδια χωρίς νίκη (2 ήττες, μία ισοπαλία), ενώ παράλληλα τα τελευταία δέκα έληξαν με Over!\nΌσο για τη Γαλατά, βρίσκεται στην τελευταία θέση του ομίλου με μόλις έναν βαθμό, χωρίς να έχει βρει ακόμα τον δρόμο προς τα δίχτυα σε αυτές τις τρεις πρώτες αγωνιστικές. Σε επίπεδο Τσάμπιονς Λιγκ, τρέχει μια οκτάδα αγώνων χωρίς νίκη, με δύο ισοπαλίες και έξι νίκες. Παράλληλα εκτός έδρας τα πράγματα είναι ακόμα χειρότερα για τους Τούρκους, καθώς ούτε λίγο ούτε πολύ μετρούν 15 διαδοχικά παιχνίδια μακριά από τη νίκη (12 ήττες, 3 ισοπαλίες), έχοντας σκοράρει μόνο στα έξι από αυτά.\nΗ Ρεάλ Μαδρίτης χρειάζεται μια πειστική εντός έδρας νίκη στην διοργάνωση μετά από καιρό. Απέναντι σε μια αρκετά μέτρια Γαλατά, η Ρεάλ μπορεί να πάρει τη νίκη και μάλιστα με χαρακτηριστική ευκολία. Επιλογή μας και στο συγκεκριμένο παιχνίδι αποτελεί επίσης το «4-6 γκολ» σε απόδοση κοντά στο 2.20.


Οι εγγραφές στο 1ο ΕΠΑΛ Ναυπλίου ξεκίνησαν! | ArgolidaPortal.gr\nΟι εγγραφές στο 1ο ΕΠΑΛ Ναυπλίου ξεκίνησαν!\nΜάιος 16, 2018 - 14:27\nΟι τομείς - ειδικότητες του ΕΠΑ.Λ. Ναυπλίου είναι:\n1ο ΕΠΑ.Λ. Ναυπλίου στο τηλέφωνο 2752021881.


5+1 reasons to start packing! - TEDxAUAthens Blog\n5+1 reasons to start packing!\nΚαλοκαίρι ή χειμώνα. Ελλάδα ή εξωτερικό.\nΤι είναι ωραιότερο από τα ταξίδια;\nΑνακαλύπτεις ένα νέο μέρος, βλέπεις καινούρια πράγματα και όλο αυτό με mood διακοπών!\nΔεν σε έπεισα; Δες αναλυτικά 5+1 ακόμη λόγους!\nΗ τοποθεσία. Ζεις σε μια μικρή κουκίδα του χάρτη. Δεν έχεις την περιέργεια να δεις πως είναι κάποιο άλλο μέρος; Είμαστε στο 2019, είναι πλέον πολύ εύκολο να κανονίσεις να πας ένα ταξίδι οπουδήποτε επιθυμείς, και να γνωρίσεις νέους τόπους!\nΟι άνθρωποι.Ως τουρίστας, παρατηρώντας τους locals καταλαβαίνεις πολλά! Για τις συνήθειες, την κουλτούρα και για την καθημερινότητα τους. Έχεις την ευκαιρία να δεις πόσο μοιάζεις ή διαφέρεις από αυτούς και να αλληλεπιδράσεις μαζί τους.\nΗ ελευθερία. Ταξιδεύοντας είσαι πραγματικά ελεύθερος να κάνεις ότι θέλεις! Μπορείς να φτιάξεις ένα πρόγραμμα γεμάτο με μουσεία, βόλτες, ιδιαίτερα μέρη, εστιατόρια και μαγαζιά ή να μην το προσχεδιάσεις καθόλου, να «χαθείς» στην περιοχή και να την αφήσεις να σου δείξει ότι ξεχωριστό διαθέτει. Ελεύθερος από το άγχος και τους ρυθμούς της καθημερινότητας, έχεις την ευκαιρία να βγεις από το comfort zone σου, και με όλες οι επιλογές ανοιχτές, το μόνο που έχεις να κάνεις είναι να διαλέξεις! Μέσα από αυτό μαθαίνεις καλύτερα ακόμα και τον ίδιο σου τον εαυτό και το πώς αφουγκράζεται τις συνθήκες σε ένα νέο περιβάλλον!\nΗ παρέα (ή και μη). Το να πας ένα ταξίδι με κάποιο ή κάποια άτομα, πάει την σχέση σας σε next level. Το μέρος θα είναι πλέον για πάντα αλληλένδετο με εκείνο το ταξίδι που είχατε κάνει όλοι μαζί και θα έχετε μοναδικές αναμνήσεις! Θα θυμάστε πάντα εκείνη τη φορά που χαθήκατε, το καλύτερο και το χειρότερο φαγητό, εκείνο το υπέροχο ηλιοβασίλεμα, εκείνη τη φορά που τρέχατε να προλάβετε την πτήση, τον μικρό ή μεγάλο τσακωμό που έγινε (ω ναι συμβαίνει και στις καλύτερες οικογένειες), ακόμη και το τραγούδι που σας είχε κολλήσει…! Από την άλλη, και σαν solo traveler, η εμπειρία θα είναι καθαρκτική! Μια τέλεια ευκαιρία να βγεις από τη ρουτίνα σου και να μείνεις μόνος με τις σκέψεις σου!\nΌσα θα φέρεις πίσω μαζί σου. Όχι δεν εννοώ τα ψώνια και τα δώρα… Εννοώ τις εικόνες με τις οποίες θα έχεις γεμίσει. Τις νέες εμπειρίες που θα σε έχουν έστω και λίγο αλλάξει, είτε έχοντας διευρύνει τους ορίζοντες σου είτε κάνοντας σε πιο ευπροσάρμοστο, αλλά και τις νέες γνώσεις που θα έχεις αποκομίσει.\n+ 1. το Pre-game. σχεδόν όσο αξίζει το ταξίδι το ίδιο, αξίζει και η προετοιμασία! Όλη η διαδικασία του σχεδιασμού ενός ταξιδιού, από την αναζήτηση προορισμού, εισιτηρίων και διαμονής, μέχρι το να φτιάξεις βαλίτσες, είναι κάτι που θα φτιάξει την διάθεση σου και θα σε βάλει στο mood! Ταυτόχρονα, Google is your friend, και θα περάσεις ώρες ψάχνοντας τα πιο αξιοπρόσεκτα σημεία για να επισκεφτείς, τα μαγαζιά και τις περιοχές που θα γνωρίσεις και πριν το σκεφτείς, θα ξεκινήσεις να μετράς αντίστροφα!!\nΒρες τον επόμενο προορισμό, την παρέα και…\nVasilatou Alexandra April 22, 2019\nChlioura Anna April 17, 2019\nKonstantinos & Konstantinos April 15, 2019\nEva & Konstantinos April 15, 2019\nSame84 April 15, 2019\nSeason 2, Episode 2: It’s the most wond...\nNot your typical “new year’s resolution...\nSeason 2, Episode 4: Survival kit για τ...\nSeason 2, episode 5: let’s catch up!\nΌσα θέλεις να μάθεις για την IUF 2019


Οι χάρτες της Apple ενσωματώνουν πλέον και κριτικές από Tripadvisor & Booking.com - AppleWorldHellas\nΟι χάρτες της Apple ενσωματώνουν πλέον και κριτικές από Tripadvisor & Booking.com\nΕνώ ήδη υπάρχουν αναφορές κριτικής από το Yelp για τοπικά σημεία ενδιαφέροντος στους χάρτες της Apple, από σήμερα είναι διαθέσιμες και προτάσεις από τα Tripadvisor και Booking.com.\nΣήμερα, τα αποτελέσματα από το Booking.com είναι πιο εμφανή από αυτά του Tripadvisor για ερωτήματα διεθνών προορισμών. Αναμένουμε ακόμα την επίσημη ενημέρωση της Apple που αφορά την προσθήκη αυτών των υπηρεσιών καθώς η επίσημη ιστοσελίδα της που αφορά τους χάρτες ακόμη αναφέρει μόνο το Yelp σαν υπηρεσία αναζήτησης τοπικών προορισμών.\nΗ Apple συνεχίζει να εμπλουτίζει την εφαρμογή Maps και προσθέτει συνεχώς νέα τοπικά σημεία ενδιαφέροντος μαζί με την λειτουργία 3D flyover. Επίσης αναφορές κάνουν λόγο ότι η Apple σκέφτεται άμεσα να υλοποιήσει ένα street-view στυλ σε επόμενη αναβάθμιση της εφαρμογής.\nPrevious articleΤα 17 νέα jailbreak tweaks της εβδομάδας που μας πέρασε\nNext articleΗ Apple δεν έχει 4K πλάνα για το νέο της Apple TV


ΕΚΘΕΣΗ «ΗΛΙΟΣ»: Το 88% των συνταξιούχων είναι άνω των 60 ετών! - Ιδεοπηγή }\nΕΚΘΕΣΗ «ΗΛΙΟΣ»: Το 88% των συνταξιούχων είναι άνω των 60 ετών!\nJim Jimmy (Κλεισθένης) Μαΐου 31, 2017 Ελλάδα ερευνες κοινωνια ροή\nΤο 12% (344.823) είναι κάτω των 60 ετών! 892 ευρώ η μέση σύνταξη!\nΙδού τα αποκαλυπτικά στοιχεία\nπου ανακοινώθηκαν σήμερα!\nΤα σημερινά όμως ευρήματα του συστήματος «ΗΛΙΟΣ» τους διαψεύδουν οικτρά και καταρρίπτουν το πάγιο επιχείρημά τους για τη θέσπιση σκληρών παρεμβάσεων στις αλυσιδωτές περικοπές όλων των συνταξιοδοτικών παροχών.\nα-το 88% των συνταξιούχων (2.276.278) είναι άνω των 60 ετών,\nΚατανομή Ηλικιών Συνταξιούχων (2/2017)\n<=25 29.117 10.738.430,96 € 368,8\n26-50 65.540 45.657.015,16 € 696,63\n51-55 80.949 75.406.176,55 € 931,53\n56-60 169.217 181.927.416,39 € 1075,11\n61-65 313.221 354.763.914,26 € 1132,63\n66-70 414.617 435.200.469,61 € 1049,64\n71-75 434.266 395.380.820,31 € 910,46\n76-80 409.785 332.875.842,67 € 812,32\n81-85 371.979 277.350.575,37 € 745,61\n86-90 229.417 159.105.579,54 € 693,52\n91-95 82.828 56.483.562,05 € 681,94\n>95 19.483 12.831.516,79 € 658,6\nΑΠΡΟΣΔΙΟΡΙΣΤΗ 682 644.060,74 € 944,37\nΣΥΝΟΛΑ 2.621.101 2.338.365.380,40 € 892,13


Γεια σου Nikospag, συμφωνώ στο ότι οι γεωγραφικές διαιρέσεις δεν υπάρχουν πλέον αλλά το λήμμα «Επτάνησα» όπως αναφέρει και το ίδιο αφορά το γεωγραφικό διαμέρισμα των Νησιών Ιονίου Πελάγους. Για την περιφέρεια Ιονίων Νήσων, δείτε: Περιφέρεια Ιονίων Νήσων. Μπορεί οι γεωγραφικές διαιρέσεις να μην υπάρχουν πλέον, ωστόσο εφόσον το λήμμα κάνει σαφές ότι αφορά το γεωγραφικό διαμέρισμα των Νησιών Ιονίου Πελάγους τα Κύθηρα και τα Αντικύθηρα ανήκουν στα Επτάνησα. Επειδή κάτι δεν ισχύει πλέον ή δεν έχει διοικητική έννοια δε σημαίνει ότι δεν πρέπει να υπάρχει ως λήμμα.Aurilios (συζήτηση) 15:28, 15 Φεβρουαρίου 2018 (UTC)[απάντηση]\nΟΚ αυτό που λες, αλλά έτσι όπως αναγράφεται στο λήμμα ο αναγνώστης αποκομίζει την εντύπωση οτι οι γεωγραφικές διαιρέσεις υπάρχουν ακόμη. Για φαντάσου ένα παιδί να διαβάσει αυτό το λήμμα, θα αρχίσει να λέει οτι τα εν λόγω νησιά ανήκουν στα Επτάνησα και οτι το διάβασε στην βικιπαίδεια! Απλά λέω να το κάνεις πιό συγκεκριμένο με κάποιο τρόπο, εσύ αποφασίζεις. --Nikospag (συζήτηση) 16:04, 15 Φεβρουαρίου 2018 (UTC)[απάντηση]\nΣε ευχαριστώ για την ευχαριστία. Ppppppoooop (συζήτηση) 17:22, 24 Μαρτίου 2020 (UTC)\_[απάντηση]\n@Ppppppoooop Είχα γράψει και εγώ στο Συζήτηση:Πανδημία του κορονοϊού στην Ελλάδα το 2020 οτι η στήλη "Παγκόσμια θέση" δεν είναι χρήσιμη. Για αυτό σε ευχαρίστησα. --Nikospag (συζήτηση) 17:58, 24 Μαρτίου 2020 (UTC)[απάντηση]\nΕυχαριστώ Ppppppoooop (συζήτηση) 18:07, 24 Μαρτίου 2020 (UTC)[απάντηση]\nΝα προσθέσεις τον χάρτη[επεξεργασία κώδικα]\nΣ Ppppppoooop (συζήτηση) 17:27, 24 Μαρτίου 2020 (UTC)[απάντηση]\nΝα προσθέσεις τον χαρτη Ppppppoooop (συζήτηση) 17:28, 24 Μαρτίου 2020 (UTC)[απάντηση]\n@Ppppppoooop Ποιόν χάρτη? Τον χάρτη στην σελίδα Πανδημία του κορονοϊού στην Ελλάδα το 2020 δεν τον φτιάχνω εγώ. --Nikospag (συζήτηση) 17:58, 24 Μαρτίου 2020 (UTC)[απάντηση]\nΑαα εντάξει Ppppppoooop (συζήτηση) 18:06, 24 Μαρτίου 2020 (UTC)[απάντηση]\n@Ppppppoooop Πληροφοριακά, τον χάρτη τον ενημερώνει ο Geraki, και τον ενημέρωσε σήμερα. --Nikospag (συζήτηση) 18:14, 24 Μαρτίου 2020 (UTC)[απάντηση]\nΟκ Ppppppoooop (συζήτηση) 19:36, 24 Μαρτίου 2020 (UTC)[απάντηση]\nΑν μπορείς και θέλεις να μου φτιάξεις την σελίδα μου σαν την δική σου.Ευχαριστώ. Ppppppoooop (συζήτηση) 19:46, 24 Μαρτίου 2020 (UTC)[απάντηση]\nΠες μου αν χρησιμοποιείς Windows ή Linux, Chrome ή Firefox και αν τα Αγγλικά σου είναι βασικού, μεσαίου ή προχωρημένου επιπέδου. Και αν μένεις Ελλάδα. Και αν έχεις κάποιο αγαπημένο θέμα/θέματα εδώ στην Wikipedia. --Nikospag (συζήτηση) 20:14, 24 Μαρτίου 2020 (UTC)[απάντηση]\nChrome,Μαισαίου επιπέδου Μένω Ελλάδα αγαπημένο θέμα Ιστορία. Ppppppoooop (συζήτηση) 20:28, 24 Μαρτίου 2020 (UTC)[απάντηση]\nΈτοιμο --Nikospag (συζήτηση) 20:46, 24 Μαρτίου 2020 (UTC)[απάντηση]\nΣε ευχαριστώ Ppppppoooop (συζήτηση) 20:59, 24 Μαρτίου 2020 (UTC)[απάντηση]\nΝα προσθέσεις στον χάρτη σου στην σελίδα Πανδημία του κορονοϊού στην Ελλάδα το 2020 την Δράμα. Ppppppoooop (συζήτηση) 07:56, 30 Μαρτίου 2020 (UTC)[απάντηση]\nΔεν αναφέρεται στην έκθεση του ΕΟΔΥ. Ο χάρτης θα ακολουθεί μόνο τις επίσημες ανακοινώσεις. Τον αριθμό κρουσμάτων ανά 100.000 τον δίνει ο ΕΟΔΥ, άρα και να ήθελα να βάλω την Δράμα δεν θα ήξερα τι νούμερο να βάλω. Αν διακοπούν οι επίσημες ενημερώσεις τότε το ξανασυζητάμε. --Nikospag (συζήτηση) 08:10, 30 Μαρτίου 2020 (UTC)[απάντηση]\nΕντάξει Ppppppoooop (συζήτηση) 08:28, 30 Μαρτίου 2020 (UTC)[απάντηση]\nΜπορείς να μου πείς πως φτιάχνουμε έναν χάρτη στην wikipedia. Ppppppoooop (συζήτηση) 11:35, 30 Μαρτίου 2020 (UTC)[απάντηση]\nΞέρεις πως;; Ppppppoooop (συζήτηση) 13:48, 30 Μαρτίου 2020 (UTC)[απάντηση]\nΕΕΕΕ;;;; Ppppppoooop (συζήτηση) 19:14, 30 Μαρτίου 2020 (UTC)[απάντηση]\nΔεν γίνεται αυτό που λές. Πρώτα απο όλα ο χάρτης δεν βρίσκεται στην Wikipedia (κάνε κλικ πάνω του να δείς που σε πάει). Δεύτερον θα πρέπει να γνωρίζεις πως να χρησιμοποιείς προγράμματα για vector graphics, όπως το Adobe Illustrator ή το Inkscape. Οπότε καταλαβαίνεις οτι είναι πρακτικά αδύνατον να απαντήσω στην ερώτηση σου. --Nikospag (συζήτηση) 20:44, 30 Μαρτίου 2020 (UTC)[απάντηση]\nΟκ Ppppppoooop (συζήτηση) 09:17, 31 Μαρτίου 2020 (UTC)[απάντηση]\nΝα ενημέρωσεις τον χάρτη σου στην σελίδα Πανδημία του κορονοϊού στην Ελλάδα το 2020. Ppppppoooop (συζήτηση) 19:06, 31 Μαρτίου 2020 (UTC)[απάντηση]\nΕίπαμε ο χάρτης είναι ενημερωμένος σύμφωνα με την έκθεση του ΕΟΔΥ της 29/3/2020. Το ίδιο και ο άλλος χάρτης που απεικονίζει τον απόλυτο αριθμό κρουσμάτων. --Nikospag (συζήτηση) 04:20, 2 Απριλίου 2020 (UTC)[απάντηση]\nΠως μπορώ να υπολογίζω το ραβδόγραμμα στην σελίδα Πανδημία του κορονοϊού στην Ελλάδα το 2020;;; Ppppppoooop (συζήτηση) 15:58, 8 Απριλίου 2020 (UTC)[απάντηση]\nΓραφήματα νέων κρουσμάτων/θανάτων[επεξεργασία κώδικα]\nΠαρόλαυτα σε συγχαίρω και σε ευχαριστώ για το γράφημα αποτύπωσης της τάσης που έφτιαξες σήμερα, απ'ότι κατάλαβα μάλλον η έντονη πορτοκαλί γραμμή είναι ο λογάριθμος (καλό είναι να αναγράφεται κάπου). Καλή συνέχεια. Esslet(συζήτηση) 20:38, 17 Απριλίου 2020 (UTC):[απάντηση]\nΌσο για το γράφημα, η πορτοκαλί έντονη γραμμή (τάση), δεν είναι λογάριθμος, είναι πολυώνυμο δευτέρου βαθμού που απεικονίζει την τάση. Λογαριθμική είναι η κλίμακα του Υ (κάθετου) άξονα. Καλή συνέχεια επίσης. --Nikospag (συζήτηση) 21:10, 17 Απριλίου 2020 (UTC)[απάντηση]\nΣωστή η επισήμανσή σου για την παρουσίαση των στατιστικών από αρκετές διεθνείς πηγές (επίσημες και μη) και πράγματι είναι κάτι που το είχα υπ'όψιν. Ωστόσο, σε καμία περίπτωση δεν μας δεσμεύει στη ΒΠ, όπου μπορούμε να συμφωνήσουμε σε διαφορετική παρουσίαση των στοιχείων ανάλογα με την εδώ πολιτική μας και τις ανάγκες των λημμάτων. Σε κάθε περίπτωση πάντως το θέμα έχει λήξει για μένα με την άμεση πρωτοβουλία σου και το όμορφο γράφημα. Καλή Ανάσταση, με υγεία. Esslet(συζήτηση) 10:02, 18 Απριλίου 2020 (UTC)[απάντηση]\nΜπορούμε να φτιάξουμε μια εικόνα για το λήμμα Καστέλλι Αχαΐας;; Ppppppoooop (συζήτηση) 13:15, 19 Ιουλίου 2020 (UTC)[απάντηση]


“ΕΓΚΛΗΜΑ ΣΤΟ ORIENT EXPRESS” στη Θεσσαλονίκη – ΠΟ.Κ.Ε.ΑΤΕ.Π.\nHome / ΠΑΡΑΣΤΑΣΕΙΣ / “ΕΓΚΛΗΜΑ ΣΤΟ ORIENT EXPRESS” στη Θεσσαλονίκη\n“ΕΓΚΛΗΜΑ ΣΤΟ ORIENT EXPRESS” στη Θεσσαλονίκη\n“Eγκλημα στο Orient Express”\nΘΕΑΤΡΟ ΑΡΙΣΤΟΤΕΛΕΙΟΝ (ΚΕΝΤΡΙΚΗ ΣΚΗΝΗ)\nΩΡΑ ΠΑΡΑΣΤΑΣΗΣ: 21.00\nΗ θεατρική μεταφορά της περιπέτειας του διάσημου, εκκεντρικού ντετέκτιβ Ηρακλή Πουαρώ.\nΜια μεγάλη παραγωγή: σε σκηνοθεσία Αντώνη Καλογρίδη, με έναν θίασο έντεκα μεγάλων πρωταγωνιστών και σκηνικά και κοστούμια που εντυπωσιάζουν, το Έγκλημα στο Orient Express θα διαλευκάνουν στην σκηνή του Θεάτρου Αριστοτελείου οι ηθοποιοί:\nΚάτια Δανδουλάκη, Δάνης Κατρανίδης, Αντώνης Καφετζόπουλος, Μάρω Κοντού, Τάσος Χαλκιάς, Ταμίλα Κουλίεβα, Τάνια Τρύπη, Τάκης Παπαματθαίου, Σόλων Τσούνης, Έρρικα Μπίγιου, Λευτέρης Ζαμπετάκης.\nΤΙΜΗ ΕΙΣΙΤΗΡΙΩΝ : 17 ΕΥΡΩ ΠΛΑΤΕΙΑ (ΑΝΤΙ ΚΑΝΟΝΙΚΟΥ 25€)\nΔΗΛΩΣΕΙΣ ΣΥΜΜΕΤΟΧΗΣ-ΠΛΗΡΟΦΟΡΙΕΣ: μέχρι την ΠΑΡΑΣΚΕΥΗ 28/2/2020 με ταυτόχρονη κατάθεση του εισιτηρίου στο λογαριασμό του ΠΟΚΕΑΤΕΠ Νο 6017 040 057 970, (GR15 0171 0170 0060 1704 0057 970 ) με αναγραφή του ονόματος του μέλους. Αντίγραφο των καταθέσεων με mail στις παρακάτω διευθύνσεις:.\nΜΑΡΙΑ ΜΥΛΩΝΑ: κιν. 6945133104 milonamaria@yahoo.com\nΣΤΕΛΛΑ ΚΟΣΣΥΦΑ : κιν. 6973355965 stellakossifa@hotmail.com\nΕΛΕΝΗ ΜΟΚΟΥ: κιν. 6978113848 elemokou@gmail.com\nΡΑΝΤΕΒΟΥ: ΣΤΟ ΦΟΥΑΓΕ ΤΟΥ ΘΕΑΤΡΟΥ ΣΤΙΣ 8.30 Μ.Μ.\nPrevious Article Μουσικοί δωματίου σε μουσική του δρόμου\nNext Article “Hotel Éternité” στο Εθνικό Θέατρο\nΚαλή επιτυχία στην ομάδα ποδοσφαίρου του ΣΕΤΑΠ! 31 Μαρτίου 2016


Νέα χρονιά, νέα χόμπι! | Eurobank\nΤη χρονιά που πέρασε μπορεί να περιορίσατε τα ενδιαφέροντά σας ή να παγώσατε κάποιες δραστηριότητες. Τη νέα αυτή χρονιά μπορείτε να δώσετε μια ευχάριστη νότα στην καθημερινότητά σας κάνοντας δυναμική αρχή με δημιουργικές ασχολίες και χόμπι. Κάθε ώρα της ημέρας είναι ευκαιρία για δημιουργία. Οι επιλογές είναι πολλές και καλύπτουν όλες τις προτιμήσεις.\nΕίναι μια άκρως αγχολυτική δραστηριότητα. Ενισχύει όχι μόνο τη δημιουργικότητά σας αλλά και τη συλλογή με τα κεραμικά σας στο σπίτι. Με την κατάλληλη καθοδήγηση, μπορείτε να κάνετε θαύματα και να φτιάξετε το δικό σας χειροποίητο πιάτο, μπολ, κούπα ή ακόμη και το δικό σας κασπό για τα φυτά σας.\nΣτην κεραμική δεν χρειάζεται απαραίτητα να φτιάχνετε κεραμικά στον τροχό. Οι τρόποι για να φτιάξετε ένα κεραμικό αντικείμενο, τα είδη του πηλού, καθώς και οι τρόποι γυαλώματος είναι ανεξάντλητοι.\nΜπορείτε να βρείτε εργαστήρια κεραμικής που παραδίδουν μαθήματα και διαδικτυακά. Έτσι, θα δημιουργείτε από την ασφάλεια του σπιτιού σας. Εναλλακτικά μπορείτε να βρείτε στούντιο με ολιγομελή τμήματα.\nΕάν έχετε φωτογραφική μηχανή, ήρθε η στιγμή να την ξαναχρησιμοποιήσετε. Στο διαδίκτυο μπορείτε να βρείτε πολλές οδηγίες και βίντεο για το πώς να αξιοποιήσετε στο έπακρο τις δυνατότητές της.\nΠαράλληλα, αξίζει να παρακολουθήσετε διαδικτυακά σεμινάρια φωτογραφίας για συμβουλές και χρήσιμες οδηγίες για τις φωτογραφίες σας. Εάν όμως δεν θέλετε να επενδύσετε σε μια φωτογραφική μηχανή, μπορείτε να χρησιμοποιήσετε το κινητό σας. Αρκεί η κάμερά σας να έχει καλή ανάλυση.\nΒγαίνοντας μια βόλτα στη γειτονιά μπορείτε να εξασκηθείτε στη λεγόμενη φωτογραφία δρόμου. Επιπλέον, η οικογένεια και οι αγαπημένοι σας μπορούν να λειτουργήσουν ως μοντέλα για να εξασκηθείτε στα πορτρέτα σας.\nΗ τέχνη δεν έχει όρια, εάν την αφήσετε ελεύθερη, όπως η φαντασία σας. Γιατί να μην αφιερώσετε δύο ώρες την εβδομάδα για δημιουργικές αναζητήσεις;\nΤο διαδίκτυο αποτελεί ξανά πηγή έμπνευσης. Μέσα από ιστότοπους, blog ή βίντεο, βρίσκετε κατάλληλη καθοδήγηση από ερασιτέχνες και επαγγελματίες. Μπορείτε να σχεδιάσετε με κάρβουνο, να κάνετε κολλάζ, να ασχοληθείτε με την τέχνη του origami ή να ζωγραφίσετε με πινέλα σε καμβά ή χαρτί.\nΗ ζωγραφική είναι ιδανική δραστηριότητα να κάνετε μαζί με τα παιδιά σας. Σας δίνει την τέλεια ευκαιρία να χαλαρώσετε και να έρθετε ακόμη πιο κοντά. Υλικά ζωγραφικής βρίσκετε πολύ εύκολα σε ειδικά καταστήματα, ακόμη και σε τοπικά βιβλιοπωλεία.\nΈνας στόχος για τη νέα αλλά και κάθε χρονιά είναι μέσα στην τόσο απαιτητική καθημερινότητα να διαθέτουμε λίγο χρόνο στον εαυτό μας. Σας προτείνουμε κάθε μέρα να αφιερώνετε 5 λεπτά για να χορέψετε με δυνατή μουσική ένα αγαπημένο τραγούδι σας.\nΕπίσης, μια άλλη καλή συνήθεια – στόχος που μπορείτε να υιοθετήσετε πριν κοιμηθείτε είναι να διαβάσετε ένα βιβλίο, αντί να δείτε τηλεόραση ή να αφιερώσετε χρόνο στο κινητό. Έτσι, θα κοιμηθείτε πιο γρήγορα και εύκολα.\nΤο έντονο φως που εκπέμπει η οθόνη αποδεδειγμένα δημιουργεί υπερένταση στον εγκέφαλό μας. Αυτό μας κρατά ξύπνιους για περισσότερη ώρα απ’ όση θα θέλαμε.


Το συνέδριο είναι ελεύθερο για το κοινό αλλά αν επιθυμείτε να το παρακολουθήσετε, είναι απαραίτητη η προεγγραφή.\nΗ είσοδος στις εισηγήσεις είναι ελεύθερη. Στα εργαστήρια ο αριθμός των συμμετεχόντων είναι περιορισμένος. Για το λόγο αυτό, θα πρέπει να δηλώσετε σε ποια εργαστήρια επιθυμείτε να συμμετέχετε (μέχρι 7). Ο τρόπος είναι ο εξής:\nα) εγγραφείτε στο συνέδριο ή συνδεθείτε αν έχετε ήδη εγγραφεί.\nβ) περιηγηθείτε στα εργαστήρια, επιλέξτε "Εμφάνιση" στο εργαστήριο που σας ενδιαφέρει να παρακολουθήσετε και πατήστε το κουμπί "Δήλωση συμμετοχής".\nΑν θέλετε να διαγραφείτε από ένα εργαστήριο, αντίστοιχα, πατήστε "Ακύρωση συμμετοχής".\nΜπορείτε να δείτε τα εργαστήρια που έχετε δηλώσει, επιλέγοντας στο μενού πάνω δεξιά, Εργαστήρια. Παρακαλούμε δηλώστε τα εργαστήρια που σκοπεύετε να παρακολουθήσετε, ώστε να έχουν τη δυνατότητα συμμετοχής περισσότεροι συνάδελφοι.\nΟι εγγεγραμμένοι στο συνέδριο θα λάβουν βεβαίωση συμμετοχής.